Τουρκία: Κορονοϊός… ένα μόνο από τα δυνητικά "θανατηφόρα" προβλήματα | Defence-point.gr\nΤουρκία: Κορονοϊός… ένα μόνο από τα δυνητικά “θανατηφόρα” προβλήματα\ndpoint | 13/03/2020 21:34\nΚρουαζιερόπλοιο με σημαία Μάλτας, το οποίο μεταφέρει 375 τουρίστες από το ελληνικό νησί της Ρόδου προς το δημοφιλές τουρκικό θέρετρο του Κουσάντασι, αγκυροβόλησε στο λιμάνι ενόςαπό τα σημαντικότερα τουριστικά κέντρα της Τουρκίας, όπως μας πληροφορεί η τουρκική Hurriyet, σε ένα δημοσίευμα που δεν μπορεί να κρύψει τη δικαιολογημένη ανησυχία των γειτόνων μας για τις τρομακτικές δυνητικές συνέπειες στον τουρισμό, από τη διάδοση του “κορονοϊού” Covid-19.\nΠερίπου 375 τουρίστες, ως επί το πλείστον υπήκοοι των ΗΠΑ που βρέθηκαν στην αποβάθρα, εισήλθαν στη χώρα, αφού υποβλήθηκαν πρώτα σε έλεγχο με θερμική κάμερα, σε ένα από τα μέτρα προφύλαξης κατά του κοροναϊού.\nΠαράλληλα, σύμφωνα με το ίδιο ρεπορτάζ, δραστηριότητες απολύμανσης πραγματοποιούνται σε ορισμένα σημεία του λιμανιού και στα τουριστικά λεωφορεία που χρησιμοποιούνται από τους τουρίστες, ορισμένοι εκ των οποίων επέλεξαν εναλλακτικά προγράμματα ξενάγησης σε τουριστικά αξιοθέατα (Έφεσος, ιστορικές εκκλησίες κ.λπ.), ενώ άλλοι προτίμησαν να ψωνίσουν στο κέντρο της πόλης.\nΟ γενικός διευθυντής του λιμανιού, δήλωσε ότι όλες οι προφυλάξεις έχουν ληφθεί εναντίον του ιού, τονίζοντας πως όλοι οι επιβάτες κρουαζιερόπλοιων που φθάνουν στο σημείο ελέγχου που ορίστηκε από τη Γενική Διεύθυνση των Συνόρων και την Ακτοπλοϊκή Υγεία υποβάλλονται σε έλεγχο με θερμική κάμερα.\nΓενικά, οι γείτονες Τούρκοι κάνουν ό,τι περνάει από τα χέρια τους να δώσουν την εντύπωση της ασφάλειας, καθώς η τουριστική βιομηχανία είναι και στην Τουρκία “αιμοδότης” της οικονομίας. Όπως διευκρινίζεται στο ρεπορτάζ, πέρυσι, 194 συνολικά κρουαζιερόπλοια επισκέφθηκαν τον λιμένα του Κουσάντασι, μεταφέροντας περίπου 180.000 επισκέπτες.\nΤο πρόβλημα του κορονοϊού είναι τεράστιο τόσο για την ελληνική όσο και για την τουρκική οικονομία. Ακόμα μεγαλύτερο είναι όμως το πρόβλημα της αδυναμίας συνεννόησης της Τουρκίας υπό την ηγεσία του Ερντογάν με τον οποιονδήποτε.\nΜπορεί απέναντι στους ισχυρούς ο Ερντογάν να δείχνει έτοιμος για συμβιβασμούς, παριστάνοντας ότι η Τουρκία είναι υπερδύναμη όπως π.χ. οι ΗΠΑ, η Ρωσία, η Κίνα. Όμως, ο μεγαλοϊδεατισμός του, το έχει οδηγήσει σε διατάραξη και τραγικές παραβιάσεις κάθε είδους περιφερειακής ισορροπίας και αυθαίρετη θεώρηση ως “συμβιβασμού”, την απόλυτη ικανοποίηση των τουρκικών απόψεων.\nΤα αποτελέσματα θα είναι τραγικά για την Τουρκία. Οι συνέπειες θα είναι χειρότερες από ότι σε άλλες χώρες. Εδώ θα είμαστε να το διαπιστώσουμε. Ήδη, οι γείτονες πρέπει να βρίσκονται σε τραγικά δύσκολη θέση, καθώς όλο αυτό το διάστημα, υπολογίζοντας για άλλη μια φορά λανθασμένα, έδειξαν μια Τουρκία αν ζηλεύει τα χαρακτηριστικά της Βόρειας Κορέας. Άρα και εξισώνοντας τον Ερντογάν με τον Κιμ Γιονγκ Ουν.\nΘεωρώντας τους πάντες κορόιδα, επιχείρησαν να τους πείσουν ότι ο κορονοϊός δεν τους έπληξε, επειδή αυτοί είναι καλύτεροι και προφυλάχθηκαν πιο αποτελεσματικά. Τα αποτελέσματα τα βλέπουν τώρα. Και θα δουν πολύ χειρότερα. Η αιφνιδιαστική αφύπνιση της ηγεσίας της Τουρκίας, οι απανωτές συσκέψεις και τα εσπευσμένα και αγωνιώδη μέτρα, μάλλον οδηγούν στο συμπέρασμα ότι το “υπόδειγμα Τουρκία” πρέπει να πλησιάζει πολύ σε αυτό της -σιιτικής- Ισλαμικής Δημοκρατίας του Ιράν.\nΗ Τουρκία του Ερντογάν ως μια επίσης -σουνιτική βέβαια- Ισλαμική Δημοκρατία, έκανε το λάθος και θα το πληρώσει ακριβά. Έκανε πολλά λάθη τελευταία και από κανένα δεν θα βγει αλώβητη. Κατάφερε να κάνει τους πάντες εχθρούς της. Η τέλεια καταιγίδα που τους πλησιάζει επικίνδυνα, θα έχει επιπτώσεις πολύ χειρότερες από ότι σε άλλες χώρες.\nΚι αυτό διότι θεώρησαν αλαζονικά ότι μπορούν να κοροϊδέψουν όλους τους άλλους, αλλά και διότι στην Τουρκία και την ισλαμιστική ηγεσία της, είναι φανερός και πολιτικά ορατός, ένας ψυχολογικός μηχανισμός άρνησης της πραγματικότητας.\nΔείχνουν να κινούνται σε ένα παράλληλο σύμπαν. Σα να θεωρούν ότι ο 21ος αιώνας θα είναι τουρκικός. Δείχνουν βαθειά πεπεισμένοι γι’ αυτό. Το πρόβλημα είναι ότι θέλουν να πετύχουν τον στόχο τους σε βάρος όλων των άλλων… Αυτά έχουν -πάντα είχαν για την ακρίβεια- συνέπειες.


“Ζιάγκος… Ευρωλίγκας” | ebasket.gr\nΚεντρική Basket League ΑΕΚ “Ζιάγκος… Ευρωλίγκας”\nΓια ακόμη μία φορά σε σύντομο χρονικό διάστημα ο Βαγγέλης Ζιάγκος αμφισβητήθηκε από το πουθενά. Το βέβαιο είναι, ωστόσο, ότι ο Ηπειρώτης τεχνικός θεωρείται ακλόνητος στην ΑΕΚ. Σημερινό δημοσίευμα της “ΩΡΑΣ των σπορ” αναφέρει:\n“Έχουμε γράψει κατά καιρούς, ότι η στήριξη της διοίκησης στον Βαγγέλη Ζιάγκο είναι διαρκής. Η διοίκηση στήριξε και τον περασμένο Σεπτέμβριο τον Ζιάγκο, όταν δέχτηκε “μπαράζ τηλεφωνημάτων” από μάνατζερ, οι οποίοι θέλησαν να εκμεταλλευτούν τον αποκλεισμό της “Βασίλισσας” από το Κύπελλο.\nΟ πρόεδρος της Ερασιτεχνικής ΑΕΚ, Κωνσταντίνος Κοτσάτος, όπως σας αποκαλύπτει σήμερα η “ΩΡΑ των σπορ”, έχει επισημάνει σε ανύποπτο χρόνο ότι: “Έχουμε προπονητή… Ευρωλίγκας”. Τούτο αποδεικνύει αφενός την πρόθεση των διοικούντων την “Ένωση” να καταστήσουν ξανά πανίσχυρη τη “Βασίλισσα” με την επιστροφή της στην Α1, αφετέρου να προχωρήσουν με τον Θεσπρωτό τεχνικό, ο οποίος καθοδηγεί εκ του ασφαλούς την πρωτοπόρο ΑΕΚ στο Πρωτάθλημα της Α2.\nΠροηγούμενο “Υψηλές πτήσεις” για Χοκς (vid)\nΕπόμενο Πολυτιμότερος ο Τόμας


Οι διάσημοι προτείνουν τις… άσημες ταινίες που θα έπρεπε να έχει δει όλος ο κόσμος | FLIX\nΟι διάσημοι προτείνουν τις… άσημες ταινίες που θα έπρεπε να έχει δει όλος ο κόσμος\nΠροσωπικά αγαπημένα που παρέμειναν λίγο ως καθόλου γνωστά: αυτά τα φιλμ θέλει ν’ αναδείξει η Αμερικανική Ακαδημία Κινηματογράφου και για το στόχο της χρησιμοποιεί ένα πλήθος σταρ.\nΗ Αμερικανική Ακαδημία Κινηματογραφικών Τεχνών κι Επιστημών δε διοργανώνει μόνο… τα Οσκαρ! Επειδή, όμως, αυτήν την περίοδο τα βλέμματα είναι συγκεντρωμένα επάνω της με αυτήν ακριβώς την αφορμή, η Ακαδημία αποφάσισε να εκμεταλλευτεί τη στιγμή για να προωθήσει, ολοκληρωτικά, το σινεμά. Οσο σπεύδουμε να δούμε τις ταινίες που διαγωνίζονται για τα φετινά Οσκαρ, άλλες ταινίες, χιλιάδες από αυτές, περιμένουν υπομονετικά στην άκρη, έχοντας χάσει ενδεχομένως το ραντεβού τους με το μεγάλο κοινό. Αλλά ποτέ δεν είναι αργά!\nΗ Ακαδημία συγκέντρωσε, μέσα σε μια αίθουσα, μπροστά σε μια κάμερα, διαφόρων ειδών διάσημους ηθοποιούς, σκηνοθέτες και παραγωγούς και τούς ζήτησε να διαλέξουν μια αγαπημένη τους ταινία που ποτέ δεν έγινε αρκετά γνωστή. Από τον Μάθιου ΜακΚόναχεϊ ως τη Λουπίτα Νιόνγκ’ο κι απ’ τον Τζόνα Χιλ ως τον Μαρκ Γουόλμπεργκ (αλήθεια, πού είναι ο Μάρτιν Σκορσέζε; Σίγουρα θα ήθελε πολύ να πει τη δική του αγαπημένη!), οι επιφανείς του αμερικανικού σινεμά τραβούν μαζί τους στο φως αριστουργήματα του παγκόσμιου σινεμά. Κι αν κάποια από αυτά είναι άγνωστα απλώς… στους Αμερικανούς (αλλά και στους Βρετανούς που δίνουν τη δική τους γνώμη), άλλα είναι πραγματικά χαμένα στο χρόνο. Δείτε το παρακάτω βίντεο και πάρτε ιδέες για νέες ανακαλύψεις, ή για ταινίες που γνωρίζετε αλλά δεν έχετε δει. Και μετά, στα σχόλια, προτείνετέ μας τις δικές σας αγαπημένες, άγνωστες ταινίες που θα έπρεπε να έχει δει όλος ο κόσμος!\nΠροηγούμενο «The Tribe»: Το Flix και η Danaos Films σάς προσκαλούν στην avant premiere της ταινίας-σοκ της χρονιάς Επόμενο Fargo #8: Ενα χρόνο μετά...


Το απόγευμα της Παρασκευής ο υποψήφιος Δήμαρχος Καρδίτσας κ. Ηλίας Σχορετσανίτης επισκέφτηκε την Αγιοπηγή και συνομίλησε με τους κατοίκους του χωριού. Καταφανής ήταν ο προβληματισμός του κόσμου για ακόμη μια φορά από τις πολιτικές επιλογές. Έδειξε ότι προσμένει χειρότερες μέρες. Γι' αυτό ο κύριος Σχορετσανίτης υπογράμμισε ότι «Ένα μέρος της αποστολής μας σε αυτές τις εκλογές είναι να βρεθούμε κοντά στους πολίτες για να τους δώσουμε θάρρος. Το θάρρος της ελπίδας που ξεπροβάλλει μέσα από τα σπλάχνα του ίδιου του λαού. Εμείς είμαστε σαν τα χελιδόνια. Ερχόμαστε για να χτίσουμε και να σημάνουμε τον ερχομό της πνευματικής άνοιξης της Ελλάδας».\nΕν συνεχεία στις 20:45 ο υποψήφιος Δήμαρχος αφίχθει στην Καρδιτσομάγουλα όπου μίλησε στο καφενείο Παπακώστα. Αυτό που τόνισε ήταν ότι «η Ελλάδα δεν έχει ανάγκη από άλλα δάνεια, γιατί δανείζεται το Αίμα και το Σώμα του Χριστού κάθε Κυριακή στην εκκλησία». Η επαφή με τους πολίτες ήταν εγκάρδια και πολλοί ήταν αυτοί που φιλοφρόνησαν το νέο υποψήφιο για τον διαφορετικό πολιτικό του λόγο.\nΤο πρωί του Σαββάτου ο υποψήφιος Δήμαρχος Καρδίτσας με τον Ακομμάτιστο Δημοτικό Συνδυασμό Ν.Ε.Σ.ΤΩΡ, κ. Ηλίας Σχορετσανίτης παρέστει στην «3η Εαρινή Γιορτή Φύσης» με θέμα «Πέρα από συμβατικές πρακτικές και κοντά στο χώρο της εναλλακτικής γεωργίας και ιατρικής», όπου παρακολούθησε δύο ομιλίες περί Ομοιπαθητικής Ιατρικής και Σχέσης Περιβάλλοντος και Ανθρώπου. Για τη γιορτή δήλωσε ότι «είναι πολύ σημαντικό να υποστηρίζονται από τοπικούς φορείς τέτοιες εκδηλώσεις. Ειδικά το φετινό θέμα είναι πολύ εύστοχο, καθώς πρέπει πάσει θυσία να διαδώσουμε τη καλλιέργεια και φύλαξη των πατροπαράδοτων σπόρων».\nΕν συνεχεία ο υποψήφιος Δήμαρχος επισκέφθηκε την Δημοτική Πινακοθήκη όπου συνομίλησε με το προσωπικό και θαύμασε τα εκτεθειμένα έργα τέχνης. Σχετικά με την πινακοθήκη δήλωσε «Είναι πράγματι ένας εξαίρετος χώρος. Αυτό που θα επιδιώξουμε ως δημοτική αρχή είναι η συνεργασία με άλλες πινακοθήκες ανά την επικράτεια για να φέρουμε νέες αξιόλογες εκθέσεις από την Ελλάδα και το εξωτερικό επιμερίζοντας το κόστος και αναζωογονώντας το ενδιαφέρον του κοινού».\nΤο απόγευμα ο υποψήφιος Δήμαρχος Καρδίτσας Ηλίας Σχορετσανίτης παρουσίασε τις δεσμεύσεις του Συνδυασμού του για το δήμο Καρδίτσας στους κατοίκους της Απιδιάς. Εν μέσω άλλων δήλωσε «Ο,τι κάνουμε προσπαθούμε να είναι στο δρόμο του Θεού. Ας ανοίξουμε τα μάτια μας και ας διαβάσουμε τι γράψανε οι σύγχρονοι Άγιοι, ο Άγιος Πορφύριος και ο γέροντας Παΐσιος. Ο Θεός τους φώτισε να πούνε τα λόγια που είπανε και τα είπανε για 'μας. Γι' αυτό και εμείς δεν μπορούμε να επιζητάμε καρέκλες επίγειες. Ένα μήνυμα θέλουμε να στέλνουμε προς όλους τους Έλληνες: Ότι η Ελλάδα ΖΕΙ!» Στις 20:00 ο κ. Σχορετσανίτης επισκέφθηκε τη Δαφνοσπηλιά όπου αντάλλαξε απόψεις με τους κατοίκους του χωριού πίνοντας καφέ. Η περιοδεία του ολοκληρώθηκε στο Παλιούρι όπου επισκέφθηκε τα τρία καφενεία του χωριού δίνοντας τον τόνο της προσπάθειάς του.\nΤην Κυριακή το πρωί ο υποψήφιος Δήμαρχος Καρδίτσας Ηλίας Σχορετσανίτης επισκέφθηκε την πανήγυρη της Αγίας Αγάθης στο Καροπλέσι. Με ιδιαίτερη χαρά αντάλλαξε ευχές και συνομίλησε με τους εορτάζοντας Καροπλεσιώτες. Δια μικροφώνου ευχήθηκε «Χριστός Ανέστη» και τόνισε ότι η «Ελλάδα είναι η πατρίδα του Χριστού και ότι Αυτός είναι ο δρόμος της εξόδου από την κρίση». Στη συνέχεια ο κ. Σχορετσανίτης επισκέφθηκε την Καστανιά και τη Μονή Πέτρας στον ιερό χώρο της οποίας ξεναγήθηκε. Το μεσημέρι βρέθηκε στο Καταφύγι όπου μίλησε με τους χωριανούς σε ψησταριά.\nΣτις 17:30 ο υποψήφιος Δήμαρχος επισκέφθηκε τη Μολόχα, σε ένα κοινό που με προσοχή άκουσε τις θέσεις του συνδυασμού. Στη συνέχεια ο κ. Σχορετσανίτης επισκέφθηκε τη Νεράιδα και το Σαραντάπορο, όπου οι κάτοικοι έδωσαν τις καλύτερες ευχές για το έργο μας. Η περιοδεία ολοκληρώθηκε στον Αμάραντο με τον υποψήφιο Δήμαρχο να συνομιλεί με κατοίκους του χωριού.


Mensa Μετρησε Την Προσωπικοτητα Σου - Ψυχολογια (BKS.0536022)\nΑρχική > Βιβλία > Ψυχολογία > MENSA ΜΕΤΡΗΣΕ ΤΗΝ ΠΡΟΣΩΠΙΚΟΤΗΤΑ ΣΟΥ\nΞέρεις τον εαυτό σου; Είσαι καλός κριτής χαρακτήρων; Αυτές οι ερωτήσεις είναι βασικές για τη μέτρηση της προσωπικότητας. Από τους πρώτους ανθρώπους που συναθροίζονται σε φυλές και που έπρεπε να ξέρουν ποιοί από τους συντρόφους τους θα αντιμετώπιζαν με γενναιότητα ένα επικίνδυνο ζώο έως τον σύγχρονο εργοδότη που πρέπει να διαλέξει τον σωστό υποψήφιο για την εργασία, η ικανότητα να μετρά κανείς την συμπεριφορά των άλλων υπήρξε ανέκαθεν σημαντική.\nΑν είσαι εργοδότης, υποψήφιος εργαζόμενος ή απλώς περίεργος για το τι κάνει τους ανθρώπους να εξαπατούν, χρειάζεται να ξέρεις για τα ψυχομετρικά τεστ.\nΤο βιβλίο "Μέτρησε την Προσωπικότητα σου" όχι μόνο θα σε βοηθήσει να καταλάβεις καλύτερα τον εαυτό σου - ερευνά επίσης τις μεθόδους που χρησιμοποιούνται για να δημιουργήσουν τα προφίλ προσωπικότητας. Εξετάζει το πώς λειτουργούν τα ψυχομετρικά τεστ, ποιές μπορεί να είναι οι παγίδες και πώς συγκρίνονται με τις άλλες μεθόδους αξιολόγησης προσωπικότητας. Ολόκληρο το φάσμα αξιολόγησης της προσωπικότητας καλύπτεται: από παλαιότερες μεθόδους έως τις πιο σύγχρονες, τις αναλύσεις με τη βοήθεια ηλεκτρονικών υπολογιστών που υπόσχονται γρήγορα και ακριβή αποτελέσματα.\nMENSA ΜΕΤΡΗΣΕ ΤΗΝ ΠΡΟΣΩΠΙΚΟΤΗΤΑ ΣΟΥ (BKS.0536022)\nMENSA ΜΕΤΡΗΣΕ ΤΗΝ ΠΡΟΣΩΠΙΚΟΤΗΤΑ ΣΟΥ BKS.0536022 BKS.0536022 ΑΛΛΕΝ ΡΟΜΠΕΡΤ ΑΛΛΕΝ ΡΟΜΠΕΡΤ ΨΥΧΟΛΟΓΙΑ Κατηγορία: ΨΥΧΟΛΟΓΙΑ •ΑΛΛΕΝ ΡΟΜΠΕΡΤ στην κατηγορία ΨΥΧΟΛΟΓΙΑ ISBN: 9789607510662 Συγγραφέας: ΑΛΛΕΝ ΡΟΜΠΕΡΤ Εκδοτικός οίκος: ΠΑΠΑΣΩΤΗΡΙΟΥ Σειρά: MENSA Μετάφραση: ΠΑΤΣΟΥ ΑΡΓΥΡΩ Σελίδες: 220 Ημερομηνία Έκδοσης: 2003 Ξέρεις τον εαυτό σου; Είσαι καλός κριτής χαρακτήρων; Αυτές οι ερωτήσεις είναι βασικές για τη μέτρηση της προσωπικότητας. Από τους πρώτους ανθρώπους που συναθροίζονται σε φυλές και που έπρεπε να ξέρουν ποιοί από τους συντρόφους τους θα αντιμετώπιζαν με γενναιότητα ένα επικίνδυνο ζώο έως τον σύγχρονο εργοδότη που πρέπει να διαλέξει τον σωστό υποψήφιο για την εργασία, η ικανότητα να μετρά κανείς την συμπεριφορά των άλλων υπήρξε ανέκαθεν σημαντική. Αν είσαι εργοδότης, υποψήφιος εργαζόμενος ή απλώς περίεργος για το τι κάνει τους ανθρώπους να εξαπατούν, χρειάζεται να ξέρεις για τα ψυχομετρικά τεστ. Το βιβλίο "Μέτρησε την Προσωπικότητα σου" όχι μόνο θα σε βοηθήσει να καταλάβεις καλύτερα τον εαυτό σου - ερευνά επίσης τις μεθόδους που χρησιμοποιούνται για να δημιουργήσουν τα προφίλ προσωπικότητας. Εξετάζει το πώς λειτουργούν τα ψυχομετρικά τεστ, ποιές μπορεί να είναι οι παγίδες και πώς συγκρίνονται με τις άλλες μεθόδους αξιολόγησης προσωπικότητας. Ολόκληρο το φάσμα αξιολόγησης της προσωπικότητας καλύπτεται: από παλαιότερες μεθόδους έως τις πιο σύγχρονες, τις αναλύσεις με τη βοήθεια ηλεκτρονικών υπολογιστών που υπόσχονται γρήγορα και ακριβή αποτελέσματα. Πρόκειται για ένα βιβλίο που δεν πρέπει με τίποτα να χάσετε. MENSA ΜΕΤΡΗΣΕ ΤΗΝ ΠΡΟΣΩΠΙΚΟΤΗΤΑ ΣΟΥ


Η Samsung Electronics ανακοινώνει νέες κορυφαίες συνεργασίες για την τηλεόραση «The Frame» « OnLine Magazine\nΗ Samsung Electronics Co., Ltd. ανακοίνωσε τη συνεργασία της με τρία από τα διασημότερα μουσεία τέχνης και πινακοθήκες σε όλο τον κόσμο, την Uffizi Galleries (Ιταλία), το Μουσείο Te Papa Tongarewa (Νέα Ζηλανδία) και το Μουσείο Van Gogh (Ολλανδία). Με αυτήν τη συνεργασία και τη σχετική άδεια χρήσης η Samsung φέρνει παγκοσμίου φήμης έργα τέχνης απευθείας στα σπίτια των καταναλωτών μέσα από τη lifestyle τηλεόραση «The Frame».\nΠαράλληλα, η εταιρεία έχει ως στόχο να επεκτείνει την παγκόσμια ηγεσία της πλατφόρμας τέχνης της Samsung, την Art Store, για να συνεχίσει να μεταμορφώνει τον τρόπο με τον οποίο οι καταναλωτές απολαμβάνουν την τηλεόρασή τους.\nΣχεδιασμένη να συνδυάζεται με διαφορετικές αισθητικές διακόσμησης, η «The Frame» μπορεί να τοποθετηθεί στον τοίχο με τη βάση «No Gap Wall-Mount» ή να προσαρμοστεί σε πολλές κομψές βάσεις τηλεοράσεων. Για τις διαφορετικές ανάγκες των καταναλωτών, προσαρμοσμένα περιθώρια σε τέσσερα χρώματα, λευκό, μαύρο, μπεζ στο χρώμα του ξύλου και στο χρώμα της καρυδιάς, μπορούν εύκολα να τοποθετηθούν στην τηλεόραση. Τέλος, η «The Frame» είναι εξοπλισμένη με το Samsung One Invisible Connection, ένα μόνο, σχεδόν αόρατο, καλώ\nTags: Samsung Electronics, The Frame, ΤηλεόρασηΕικόνα και ήχος, Τηλεοράσεις, Το προϊόν της ημέρας


ΕΛΛΗΝΩΝ ΝΕΑ: Το κόλπο πιάνει και στην Γερμανία...ολόκληρες οικογένειες που αγωνιούν για την πατρίδα 'βαπτίζονται' νεοναζιστικές\nΝα αντιπαρατεθούν στο ακροδεξιό μίσος κάλεσε τους Γερμανούς η Άνγκελα Μέρκελ διαμηνύοντας ότι θα υπάρξει μηδενική ανοχή στη ρατσιστική βία κατά την επίσκεψή της στο προσφυγικό κέντρο του Χάιντεναου -όπου η καγκελάριος αποδοκιμάστηκε από ακροδεξιούς διαδηλωτές που κρατούσαν πλακάτ κατά της κυβέρνησης και φώναζαν «προδότες».\nΚέντρο προσφύγων στο Βεορλίνο επισκέφθηκε την ίδια στιγμή ο πρόεδρος Γιόαχιμ Γκάουκ, καταγγέλλοντας το «σκοτεινό» πρόσωπο της χώρας απέναντι στους πρόσφυγες και τους μετανάστες.\nΗ Μέρκελ ταξίδεψε στο Χάιντεναου, μικρή πόλη στα ανατολικά σύνορα της Γερμανίας με την Τσεχία, για να εκφράσει την υποστήριξή τους προς τους πρόσφυγες μετά τη ρατσιστική βία ακροδεξιών και νεοναζί το Σαββατοκύριακο.\n«Αποτελεί ντροπή και είναι αποκρουστικό αυτό που συνέβη εδώ» είπε μιλώντας στους δημοσιγράφους αφότου συνάντησε εργαζομένους ανθρωπιστικών οργανώσεων, τοπικούς αξιωματούχους και ορισμένους εκ των 560 αιτούντων άσυλο που φιλοξενούνται στο κέντρο.\n«Πρέπει να χρησιμοποιήσουμε όλη μας τη δύναμη για να καταστήσουμε σαφές ότι δεν θα ανεχθούμε εκείνους που αμφισβητούν την αξιοπρέπεια των άλλων. Δεν θα υπάρξει καμία ανοχή προς εκείνους που δεν είναι πρόθυμοι να βοηθήσουν εκεί που απαιτείται νομική και ανθρώπινη βοήθεια» τόνισε.\nΚαι κάλεσε τους Γερμανούς να μιλήσουν κατά της ξενοφοβίας σε συζητήσεις με τις οικογένειες και τους φίλους τους.\n«Όσοι περισσότεροι οι άνθρωποι που θα το καταστήσουν αυτό σαφές [...] τόσο ισχυρότερο θα είναι» επισήμανε η Γερμανίδα καγκελάριος, υπογραμμίζοντας ότι βρισκόμαστε ενώπιον μίας τεράστιας πρόκλησης, την οποία μπορούμε να αντιμετωπίσουμε μόνο εάν είμαστε όλοι μαζί.\nΟ Γιόαχιμ Γκάουκ κατήγγειλε την ίδια στιγμή την ύπαρξη ενός «σκοτεινού» προσώπου της Γερμανίας αναφερόμενος στις ξενοφοβικές επιθέσεις που έχουν πολλαπλασιαστεί τους τελευταίους μήνες εν μέσω της προσφυγικής κρίσης.\nΟι «εθελοντές [που προσφέρουν βοήθεια στους πρόσφυγες] θέλουν να δείξουν ότι υπάρχει μια φωτεινή Γερμανία, η οποία διαφέρει από τη σκοτεινή Γερμανία, την ύπαρξη της οποίας πιθανολογεί κανείς όταν ακούει να μιλάνε για επιθέσεις σε κέντρα προσφύγων ή και ξενοφοβικές ενέργειες εναντίον ανθρώπων» είπε μετά την επίσκεψή του σε κέντρο στο Βερολίνο.\nΗ Γερμανία αναμένει να δεχθεί φέτος 800.000 αιτούντες άσυλο, τέσσερις φορές περισσότερους απ' ότι πέρυσι, ενώ ολόκληρη η Ευρώπη είναι αντιμέτωπη με ένα πρωτοφανές κύμα προσφύγων.\nΓια τον Γκάουκ, «είναι μια κατάσταση έκτακτης ανάγκης την οποία όμως δεν αποκαλούμε έτσι», και οι ομοσπονδιακές αρχές διαβεβαιώνουν ότι είναι σε θέση να την αντιμετωπίσουν.\nΣτο πλαίσιο αυτό, το γερμανικό υπουργικό συμβούλιο αποφάσισε την Τετάρτη να αποδεσμεύσει επιπλέον 500 εκατομμύρια ευρώ για τις τοπικές κοινότητες προκειμένου να μπορέσουν να οργανώσουν τη στέγαση και την παροχή βοήθειας στους μετανάστες.\nΣε ολόκληρη τη χώρα, κοντέινερ, αντίσκηνα, σχολεία και στρατόπεδα έχουν τεθεί στη διάθεση των αρχών προκειμένου να μεταφερθεί εκεί το βάρος από τους υπερπλήρεις ξενώνες.\nΑπέναντι στην πρωτόγνωρη κατάσταση με τη μαζική διέλευση χιλιάδων Σύρων από τα Βαλκάνια με προορισμό τη δυτική Ευρώπη, η Γερμανία αναλαμβάνει κεντρική πρωτοβουλία στο πλαίσιο των προσπαθειών επίλυσης της προσφυγικής κρίσης αναστέλλοντας τη Συνθήκη Δουβλίνο ΙΙ.\nΠρακτικά ανοίγει τις πύλες της στους Σύρους που φεύγουν για να γλιτώσουν από τον εμφύλιο πόλεμο, σταματώντας τις επαναπροωθήσεις των προσφύγων στις χώρες πρώτης απογραφής, όπως η Ελλάδα και η Ιταλία.


Καλοκαιρινά ανδρικά ρούχα Stradivarius 2017! - The-Man.gr\nΚαλοκαιρινά ανδρικά ρούχα Stradivarius 2017!\nby theman 11/03/2017\nwritten by theman 11/03/2017\nΗ Stradivarius είναι μια εταιρεία γνωστή για τα μοναδικά της ρούχα και αξεσουάρ. Ακολουθώντας τις τάσεις της μόδας, κάθε χρόνο φτιάχνει μοναδικές δημιουργίες ιδανικές για να αναδείξουν το ανδρικό σώμα με τον καλύτερο τρόπο. Τα ρούχα της φτιάχνονται από υλικά καλύτερης ποιότητας για να κολακεύουν κάθε άντρα ανεξάρτητα με τον σωματότυπο του.\nΗ ανοιξιάτικη/καλοκαιρινή κολεξιόν της για το 2017 διακρίνεται για τα υπέροχα σχέδια και τα μοναδικά χρώματα που χρησιμοποιεί, τα οποία είναι σίγουρο ότι θα φτιάξουν τη διάθεση σου αμέσως. Θα βρεις μοντέρνα σακάκια και πουκάμισα, μπλούζες σε έντονα χρώματα και παντελόνια που θα σε βγάλουν από τις δύσκολες καταστάσεις. Ας δούμε, λοιπόν, τι έχει να μας προτείνει η εταιρεία για το φετινό καλοκαίρι.\nΑντρικά ρούχα Stradivarius 2017 – Άνοιξη/καλοκαίρι\nΑνδρικά πουκάμισα Stradivarius 2017\nΓια την άνοιξη/καλοκαίρι 2017 στη Stradivarius θα βρεις αμέτρητες μοντέρνες επιλογές. Τα πουκάμισα που ξεχωρίζουν είναι τα καρό και τα ριγέ, τα οποία θα βρεις σε διάφορα χρώματα (από απαλά και γήινα χρώματα μέχρι και έντονες αποχρώσεις για να ξεχωρίζεις). Υπάρχουν βέβαια και μερικά πιο ιδιαίτερα πουκάμισα με έντονα μοτίβα για να έχεις ένα look που πολλοί άντρες θα ζήλευαν. Δες εδώ πως να φορέσεις το καλό σου πουκάμισο το καλοκαίρι.\nΑνδρικές μπλούζες & T-shirts Stradivarius 2017\nΚαι στις μπλούζες η Stradivarius έχει μερικές μοναδικές προτάσεις για εσένα. Εδώ μπορείς να βρεις μονόχρωμα T-shirts για τις ζεστές μέρες του καλοκαιριού, αλλά και μπλούζες ή πουλόβερ για τις πρώτες μέρες της άνοιξης που ο καιρός δεν είναι ιδιαίτερα ζεστός ακόμη. Μπορείς να επιλέξεις ανάμεσα σε φούτερ μπλούζες για τις πρωινές ώρες της ημέρας και για τις ανέμελες βόλτες σου, ή ανάμεσα σε μοντέρνες μπλούζες και πουλόβερ σε υπέροχα χρώματα για να δείχνεις κομψός όλη μέρα. Δες εδώ με τι να συνδυάσεις τη φούτερ μπλούζα και ζακέτα σου.\nΑνδρικά σακάκια Stradivarius 2017\nΤην άνοιξη ο καιρός αρχίζει να ζεσταίνει κι έτσι είναι φυσικό να αρχίσεις κι εσύ να ψάχνεις κάτι πιο άνετο να φορέσεις, το οποίο βέβαια θα σε κρατήσει και λίγο ζεστό τις δροσερές μέρες. Μπορείς να επιλέξεις να φορέσεις κάποιο από τα σακάκια της κολεξιόν, τα οποία φτιάχνονται από ελαφριά υλικά για να μην σε περιορίζουν στις κινήσεις σου. Υπάρχουν μερικά μονόχρωμα σχέδια αλλά, αν θέλεις κάτι διαφορετικό, μπορείς να αγοράσεις ένα από τα ριγέ ή τζιν σακάκια για να αλλάξεις λίγο το στυλ σου.\nΕκτός από τα σακάκια μπορείς να αγοράσεις και κάποιο από τα λεπτά μπουφάν ή jackets της εταιρείας για τις εξορμήσεις σου τα Σαββατοκύριακα.\nΑνδρικά παντελόνια & τζιν Stradivarius 2017\nΦέτος το καλοκαίρι μπορείς να επιλέξεις να φορέσεις κάποιο από τα τζιν της εταιρείας για να αναδείξεις με τον καλύτερο τρόπο το σώμα σου. Εκτός, όμως, από τα τζιν, υπάρχουν και αρκετά chinos παντελόνια σε διάφορους χρωματισμούς για να επιλέξεις αυτό που σου ταιριάζει καλύτερα. Μπορείς να διαλέξεις ανάμεσα σε σκούρες αποχρώσεις αλλά και πιο ανοιχτόχρωμες επιλογές, καθώς το καλοκαίρι επιβάλλει τα πιο ανοιχτά χρώματα που ανεβάζουν τη διάθεση μας.\nΜπορείς να βρεις όλα τα παραπάνω προϊόντα στο site της εταιρείας stradivarius.com ή μπορείς να βρεις ένα κατάστημα κοντά στην περιοχή σου για να αγοράσεις τα ρούχα αφού πρώτα τα δοκιμάσεις.


kynigesia.gr - Ο θρύλος του Peter Hofer\nDreamer\t 18 Μαρτίου 2019\nΈνα όπλο που πουλήθηκε πρόσφατα έναντι 705.000 δολαρίων, έφερε ξανά στην επιφάνεια το όνομα του 59χρονου Αυστριακού οπλουργού, Peter Hofer\nKείμενο ΣΟΦΟΚΛΗΣ ΚΟΣΚΙΝΑΣ\nΓια αιώνες ολόκληρους, Αγγλικές, Βελγικές, Ιταλικές κ.α. εταιρίες κατασκευής όπλων λειτουργούν με βάση την παράδοση και τη φήμη τους, φτιάχνοντας, με το ανάλογο κόστος φυσικά, μοναδικά τουφέκια για εκείνους που διαθέτουν χρήμα και θέλουν να ξεχωρίζουν. Όμως δεν είναι μόνο αυτές. Υπάρχουν και μικροί κατασκευαστές που στον κόσμο των …μυημένων γύρω από την οπλουργία, αποτελούν πρόσωπα που αγγίζουν τα όρια του μύθου.\nΚλασικό παράδειγμα, ο 59χρονος Αυστριακός Peter Hofer, ένα όπλο του οποίου πουλήθηκε πρόσφατα έναντι του ιλιγγιώδους ποσού των 705.000 δολαρίων! Η αγοροπωλησία αναρτήθηκε στο διαδίκτυο ενώ για τον αγοραστή, το μόνο που έγινε γνωστό είναι πως πρόκειται για Αμερικανό πολίτη, χωρίς να δοθούν περισσότερες λεπτομέρειες σχετικά με το όνομα ή την ιδιότητά του.\nΤα μοντέλα όπλων που κατασκευάζει δεν φέρουν ονομασία, ούτε κωδικοποίηση. Κάθε ένα είναι ξεχωριστά μοναδικό. Τα σκαλίσματα τα αναλαμβάνουν καταξιωμένοι σκαλιστές που επιλέγονται από τον Peter Hofer ανάλογα την περίπτωση.\nΤα περισσότερα από τα όπλα του Αυστριακού οπλουργού δεν βλέπουν ποτέ το φως της δημοσιότητας, ούτε γίνεται γνωστό σε ποιους ανήκουν. Υπάρχουν βεβαίως και οι πελάτες που θέλουν να δείξουν το απόκτημα τους. Μέσω αυτών μας δίνεται η δυνατότητα να θαυμάσουμε, έστω από φωτογραφίες, τις δημιουργίες τους.\nΟ Peter Hofer γεννήθηκε το 1958 σπούδασε μηχανολογία, ιδιότητες μετάλλων και εργάστηκε στο ινστιτούτο μετάλλων. Το 1986 έφτιαξε την δική του εταιρεία κατασκευής χειροποίητων όπλων, με έδρα την περιοχή Φέρλαχ, στην Αυστρία. Πολύ γρήγορα, το όνομα Peter Hofer έγινε ξεχωριστό στον χώρο της οπλουργίας και τα τουφέκια που κατασκευάζει έχουν μεγάλη απήχηση στις μεγάλες, και άκρως απαιτητικές, αγορές της Αμερικής, της Ρωσίας, της Μέσης Ανατολής, της Ασίας και της Ευρώπης.\nΑυτό που τον έκανε να ξεχωρίσει δεν ήταν η επιλογή των πιο καινοτόμων ιδεών, ούτε ότι χρησιμοποίησε πολύ εξελιγμένους τύπους μετάλλων για να κατασκευάσει τα όπλα του, αλλά το ότι ακολούθησε πιστά τεχνικές και μεθόδους που εφαρμόστηκαν ακόμη και 500 χρόνια πριν.\nΟνειροπόλος, και με βαθιά γνώση της μεταλλουργίας, κατάφερε να συνδυάσει την παράδοση με τη νέα τεχνολογία. Για κάθε όπλο που φτιάχνει λαμβάνει υπόψη τις ανάγκες και τις προτεραιότητες του πελάτη και με βάση αυτές βρίσκει τους καλύτερους τρόπους και μεθόδους για την κατασκευή του. Μεγάλο του ατού είναι ότι δεν δεσμεύεται από τη δική του ιστορία -όπως άλλες μεγάλες γνωστές εταιρείες με μακρά παράδοση στην κατασκευή όπλων-, με αποτέλεσμα να έχει τη δυνατότητα να επιλεγεί, μέσα από πολλές μηχανολογικές εφαρμογές, την καλύτερη κάθε φορά και φυσικά αναλόγως με την περίπτωση. Κάθε όπλο που φτιάχνει συνδυάζει, σχεδόν ιδανικά, παραδοσιακές τεχνικές παράλληλα με τις σύγχρονες τεχνολογικές καινοτομίες.\nΗ διαδικασία κατασκευής για το κάθε όπλο ξεκινά από το… κεφάλι του. Στο εργαστήριο του δεν υπάρχει ούτε ένα μηχάνημα που να λειτουργεί με ρεύμα. Όλα γίνονται με τα χέρια. Συνήθως οι εταιρείες με πολύ μεγάλη παράδοση προσφέρουν 4 έως 5 μοντέλα όπλων που είναι αυτά τα οποία τις έχουν καταξιώσει σε βάθος χρόνου. Το ότι ο Hofer διαθέτει μεγάλη συλλογή και πέραν αυτής μπορεί να σχεδιάσει και άλλα μοντέλα σύμφωνα με τις απαιτήσεις του κάθε πελάτη, είναι ένα από τα στοιχεία που τον καθιστούν ξεχωριστό.\nΠρακτικά δεν υπάρχουν τυποποιημένες διαδικασίες και περιορισμοί για τα όπλα που κατασκευάζει. Πλαγιόκαννα, αλληλλεπίθετα, ραβδωτά και λεία σε διάφορα διαμετρήματα με την υπογραφή του Peter Hofer κοσμούν τις βιτρίνες των πάμπλουτων πελατών του.\nΓια το κόστος κατασκευής δεν υπάρχουν όρια. Όλα εξαρτώνται από το κατά πόσο ξεχωριστό επιθυμεί ο πελάτης να είναι το όπλο. Ποσά που προσεγγίζουν τα 500.000 ευρώ, και σε κάποιες περιπτώσεις τα ξεπερνούν κατά πολύ, αποτελούν το σύνηθες κοστολόγιο για την απόκτηση όπλου από τον Αυστριακό κατασκευαστή.\n«Κατά την διάρκεια των τελευταίων 150 χρόνων οι ατομικές επιθυμίες και πρακτικές των απανταχού κυνηγών έχουν οδηγήσει στην εξέλιξη πολλών διαφορετικών τύπων και μοντέλων όπλων. Ωστόσο, ήταν πάντα ελάχιστοι οι ταλαντούχοι οπλουργοί που, ήταν και είναι, σε θέση να ικανοποιήσουν αυτές τις υψηλές απαιτήσεις».\nΗ επαγγελματική του δραστηριότητα του Peter Hofer δεν σταματά στην κατασκευή των όπλων. Μπορεί να προσφέρει στους εύπορους πελάτες του κυνηγετικά ταξίδια σε όλο τον κόσμο δίνοντας τους λύσεις ακόμα και για το που θα κυνηγήσουν με όλες τις ανέσεις και τα κομφόρ που επιθυμούν να έχουν. Μεταφορά με πολυτελή γιοτ και αεροπλάνα καθώς και ενοικίαση πολυτελών κατοικιών, περιλαμβάνονται επίσης στις προσφερόμενες υπηρεσίες. Αξιοποιώντας το μοναδικό του ταλέντο στην κατασκευή όπλων έχει αναπτύξει επιχειρηματικές δράσεις που αφορούν πελάτες που θέλουν και μπορούν να αποδεικνύουν ότι είναι μοναδικοί.\nΓια όσους δεν μπορούν να περιμένουν…\nΔεδομένου ότι η κατασκευή ενός όπλου δια χειρός Peter Hofer μπορεί να διαρκέσει πολλά χρόνια, ο Αυστριακός έχει ένα στοκ από τουφέκια που είναι πάντα διαθέσιμα για πολύ ειδικούς πελάτες. Τα συγκεκριμένα κομμάτια απευθύνονται σε εκείνους που μπορούν να αγοράσουν τα πάντα, εκτός από το χρόνο.\nΗ διαφορά κρύβεται στα σκαλίσματα


Διευκρινίσεις του υπ. Υποδομών για τις αυξήσεις στα διόδια\nΜετά τη θύελλα αντιδράσεων που ξέσπασε για τις νέες αυξήσεις στις τιμές των διοδίων εν καιρώ κρίσης, το υπουργείο Υποδομών έσπευσε να ξεκαθαρίσει το θέμα.\nΜετά τη θύελλα αντιδράσεων που ξέσπασε για τις νέες αυξήσεις στις τιμές των διοδίων εν καιρώ κρίσης, το υπουργείο Υποδομών έσπευσε να ξεκαθαρίσει πως η εν λόγω αύξηση προήλθε από την εφαρμογή της ετήσιας τιμαριθμικής προσαρμογής.\nΤο υπουργείο υπενθυμίζει ότι η εφαρμογή της ετήσιας τιμαριθμικής προσαρμογής αποτελεί έναν από τους όρους των συμβάσεων που συνήφθησαν το 2007 με τις κατασκευάστριες εταιρίες των αυτοκινητοδρόμων, από την τότε κυβέρνηση.\nΌπως αναφέρει ακόμη, η αθέτηση των όρων, σύμφωνα με τις συμβάσεις αυτές, δίνει τη δυνατότητα στους παραχωρησιούχους να ζητήσουν αποζημιώσεις από το ελληνικό Δημόσιο. «Τις δε αποζημιώσεις αυτές», προσθέτει, «θα κληθούν να πληρώσουν ακριβά όλοι ανεξαιρέτως οι Έλληνες φορολογούμενοι».\nΗ ηγεσία του υπουργείου διαβεβαιώνει ότι επιλογή της κυβέρνησης αποτελεί «αφενός η επανεκκίνηση των έργων που θα δημιουργήσει χιλιάδες νέες θέσεις εργασίας, αφετέρου δε το κόστος των συμβατικών υποχρεώσεων να βαρύνει τους χρήστες των αυτοκινητοδρόμων και όχι όλους τους Έλληνες φορολογούμενους χωρίς καμία διάκριση».\nΕπίθεση Τσίπρα κατά των πολιτικών αρχηγών\nΑστρολογικές Προβλέψεις 1/2/2012


Οι καρκινογόνες ουσίες του τσιγάρου. Ποιες σοβαρές ασθένειες προκαλεί το κάπνισμα εκτός από καρκίνο; | NewsNowgr.com\nΑλλά το πιο σημαντικό για την επικινδυνότητα τμήμα του καπνού είναι τα εξαιρετικά μικρού μεγέθους ανθρακούχα σωματίδια που διεισδύουν και εγκλωβίζονται στις κυψελίδες των πνευμόνων\n. Τα σωματίδια είναι πορώδη και στους πόρους διεισδύουν και παρακρατούνται βαρέα μέταλλα, οργανικές και ανόργανες ενώσεις. Στις κυψελίδες , τα σωματίδια, ανάλογα με τις συνθήκες, το pH και το βιολογικό υπόστρωμα στο οποίο επικάθονται, εκλύουν αργά τις τοξικές, καρκινογόνες και μεταλλαξιγόνες ουσίες. Αν και ο βλεννοκροσωτός μηχανισμός έκπλυσης των πνευμόνων εκκαθαρίζει πολλές ουσίες και τις αποβάλλει με τα φλέγματα, τα σωματίδια αυτά είναι συχνά σταθερά προσδεμένα στις κυτταρικές μεμβράνες και το λιπαρό τμήμα των πνευμονικών ιστών. Η συσσώρευση αυτή τοξικών και καρκινογόνων ουσιών προκαλούν μεταλλάξεις στο DNA των κυττάρων. Η μοριακή επιδημιολογία έχει διαπιστώσει σημαντική αύξηση μεταλλάξεων και προσθέτων (adducts) στους κλώνους του DNA των πνευμονικών κυττάρων των καπνιστών. Οι περισσότερες βλάβες στα νουκλεοτίδια των χρωμοσωμάτων οφείλονται σε μηχανισμούς ελευθέρων ριζών.\nΟ καρκίνος του πνεύμονα συχνά δεν παρουσιάζει συμπτώματα παρά μόνο αφού φτάσει σε προχωρημένο στάδιο. Η έγκαιρη διάγνωση σώζει ζωέςΧρόνια Αποφρακτική Πνευμονοπάθεια (ΧΑΠ). Τι είναι; Χρήσιμες ΟδηγίεςΟι θετικές επιπτώσεις της διακοπής του καπνίσματος από τα πρώτα λεπτά μέχρι δέκα χρόνια μετά.


Η επικινδυνότητα της προσωπολατρείας – karntasia.local\nΗ επικινδυνότητα της προσωπολατρείας\nΠΡΟΣΟΧΗ ΠΡΟΣΟΧΗ! Όλα τα παρακάτω αποτελούν την προσωπική μου άποψη και δε θέλω να αλλάξω την άποψη κανενός! Παραθέτω απλώς την προσωπική μου Α-ΠΟ-ΨΗ!\nΙβάν Σαββίδης, μια προσωπικότητα με τρομερή δυναμική η οποία τα τελευταία χρόνια ασκεί τρομερή επιρροή στον επιχειρηματικό κόσμο της Ελλάδας.\nΑπό τότε που πρωτοεμφανίστηκε έχει αγοράσει πάμπολλες επιχειρήσεις, όπως η ΣΕΚΑΠ, η Σουρωτή, το Μακεδονία Παλλάς, κομμάτι του λιμανιού της Θεσσαλονίκης, μέρος του MEGA, τις εφημερίδες Έθνος και Ημερησία κ.α. Προφανώς τίποτα από αυτά δε θα είχε γίνει αν δεν είχε πρώτα αγοράσει τον ΠΑΟΚ, που όλοι ξέρουμε ότι είναι μια ομάδα με τεράστια δύναμη που την αντλεί από το λαό της.\nΔυστυχώς ή ευτυχώς στην εποχή που ζούμε το παιχνίδι στην αγορά εργασίας το έχουν στα χέρια τους οι μεγαλοκαρχαρίες οι οποίοι αγοράζουν φέτες από την Ελλάδα της κρίσης. Ένας από αυτούς είναι και ο Σαββίδης. Αυτός μέσω των επιχειρήσεων του είναι που ανοίγει θέσεις εργασίες και η προσωπική μου άποψη (στην οποία συμφωνεί πιθανότατα όλη η ομάδα του Karntasia.gr) είναι ότι ότι δίνει δουλειά σε βορειοελλαδίτες είναι καλό. Χρειάζεται όμως να πανηγυρίζουμε; Χρειάζεται να κάνουμε λες και έφερε μεταγραφή αεροδρομίου στον ΠΑΟΚ ή ακόμα χειρότερα, λες και βγήκε η Ελλάδα από την κρίση;\nΤα τελευταία χρόνια από τα ΜΜΕ της βορείου Ελλάδος γίνεται μια προσπάθεια αγιοποίησης του Σαββίδη. Είναι αναγκαία αυτή; Ο Σαββίδης απλά κάνει το επιχειρηματικό παιχνίδι του και τίποτα παραπάνω. Αυτή η αγιοποίηση η οποία οδηγεί στην προσωπολατρεία με φέρνει στο μυαλό περιπτώσεις που συναντάμε στο λιμάνι του Πειραιά… και αυτό δεν είναι καθόλου καλό.\nΝαι ο Σαββίδης αγοράζει επιχειρήσεις! Ναι ο Σαββίδης δίνει δουλειές! Ναι ο Σαββίδης είναι καλοπληρωτής και το ξέρω από άτομα τα οποία δουλεύουν στις επιχειρήσεις του! Ναι ο Σαββίδης έχει κάνει πολλά για τον ΠΑΟΚ! Ναι ο Σαββίδης έχει κάνει πλούσιο φιλανθρωπικό έργο! Ναι ο Σαββίδης τρώει βρώμικο πόλεμο από τα ΜΜΕ της νότιας Ελλάδας! Ναι ο Σαββίδης τρώει πόλεμο από κόμματα!\nΟ Σαββίδης όμως δεν είναι άγιος είναι επιχειρηματίας! Ο Σαββίδης δεν είναι ο ΠΑΟΚ είναι ένα κομμάτι του οργανισμού που λέγεται ΠΑΟΚ!\nΗ προσωπολατρεία αυτή, ξαναλέω, που βλέπω όσων αφορά τον Πόντιο “ροκσταρ” πάει να αλλάξει το DNA του ΠΑΟΚτση (ειδικότερα τα νέου σε ηλικία που δεν έχει ζήσει και πολλά) και να το γαυροποιήσει. Αυτό βλέπουν τουλάχιστον τα δικά μου μάτια! Προσοχή λοιπόν, ο Σαββίδης σίγουρα αξίζει ένα μεγάλο μπράβο για όσα έχει κάνει για την παρατημένη βόρεια Ελλάδα (η οποία αντιμετωπίζεται σαν ξένη χώρα και η κάτοικοι της σαν ιθαγενείς κάποιας φυλής στον Αμαζόνιο από την κυβέρνηση) αλλά δε χρειάζεται να γίνει και εικόνισμα στα σπίτια μας. Αν γίνει κάτι τέτοιο τι διαφορά θα έχουμε από τα πρόβατα του Πειραιά;\nΥΓ. Όλα αυτά που έγραψα δεν τα έγραψα για να δείξω ότι είμαι εναντίον του Ιβάν Σαββίδη… και αυτό το ξεκαθαρίζω γιατί έχουμε μπει σε ένα επικίνδυνο τρυπάκι όπου όποιος δε θεωρεί τον Ιβάν άγιο θεωρείται εναντίον του. Αυτός ο τρόπος σκέψης δυστυχώς μας έχει περάσει μέσω συγκεκριμένων ΜΜΕ. Αξίζει λοιπόν να διαβάζουμε αυτά τα ΜΜΕ και να μη σκεφτόμαστε πιο σφαιρικά;\nΠΡΟΣΟΧΗ ΠΡΟΣΟΧΗ! Όλα τα παρακάτω αποτελούν την προσωπική μου άποψη και δε θέλω να αλλάξω την άποψη κανενός! Παραθέτω απλώς την προσωπική μου Α-ΠΟ-ΨΗ! Ιβάν\n27 Ιουλίου 2017\tΔεν υπάρχουν Σχόλια


Αρχική » Ευρωπαϊκά Προγράμματα » Όλα τα προγράμματα επενδύσεων που λήγουν τον Απρίλιο\nΤον τελευταίο καιρό τόσο από το υπουργείο Ανάπτυξης όσο και από το υπουργείο Αγροτικής Ανάπτυξης και Τροφίμων προβάλλονται συχνά-πυκνά τα διάφορα προγράμματα επενδύσεων στον πρωτογενή τομέα, τα οποία αν τα εξετάσει κανείς σε βάθος θα διαπιστώσει ότι αυτά δεν απευθύνονται σε όλους και ότι είναι δύσκολο για κάποιον που ξεκινάει τώρα να προχωρήσει. Για τον λόγο αυτό όσοι θέλουν να επενδύσουν καλό θα είναι να διαβάζουν πίσω από τις γραμμές και πριν ξεκινήσουν να γνωρίζουν τα πραγματικά δεδομένα, ειδικά οι νέοι που βομβαρδίζονται με σχέδια και προτάσεις.\nΗ πρώτη πικρή αλήθεια είναι ότι δεν γίνεται να ενταχθεί κάποιος σε κάποιο πρόγραμμα εάν δεν έχει ο ίδιος ένα σημαντικό κεφάλαιο. Η δεύτερη είναι ότι οι τράπεζες πλέον δεν δανείζουν όπως πριν και ακόμη χειρότερα δεν δανείζουν εάν δεν υπάρχει προοπτική.\nΕκτός αυτών, αρνητικό είναι, επίσης, ότι τα περισσότερα προγράμματα αναφέρονται σε επενδύσεις πολλών δεκάδων χιλιάδων ευρώ για επενδύσεις στην μεταποίηση κυρίως. Αυτό σημαίνει ότι, στην όποια επένδυση, σημαντικό ρόλο έχει η διάθεση των παραγόμενων προϊόντων σε ένα κλίμα σκληρού ανταγωνισμού εντός και εκτός Ελλάδος.\nΣυμπερασματικά, θα μπορούσε κάποιος να υποστηρίξει ότι παρά τις εξαγγελίες ο νέος επενδυτής θα κληθεί να αντιμετωπίσει σοβαρά προβλήματα για τη λύση των οποίων χρειάζονται χρήματα, πολύς χρόνος, αλλά και μια και μια σειρά από γραφειοκρατικές αγκυλώσεις, οι οποίες δεν ξεπερνιούνται εύκολα.\nΟργάνωση και έρευνα\nΤο μυστικό για να υπάρχει ουσία στα όποια σχέδια, είναι να βρει κάποιος ένα σοβαρό γραφείο για τη σύνταξη της μελέτης και ταυτόχρονα ο ίδιος ο ενδιαφερόμενος να κάνει τη δική του έρευνα, ώστε να διαπιστώσει πού και πώς θα διαθέσει τα προϊόντα του και βεβαίως εάν υπάρχει αντίστοιχη εμπειρία στην περιοχή επένδυσης.\nΠαρά ταύτα, προγράμματα υπάρχουν και είναι ενεργά για το σύνολο των τομέων δράσεις και μπορεί κάποιος ή κάποιοι να τα αξιοποιήσουν σε περίπτωση που υπάρχει η βάση για επενδύσεις. Βεβαίως, οι ενδιαφερόμενοι θα πρέπει να γνωρίζουν ότι τα όποια προγράμματα δεν ισχύουν εφ’ όρου ζωής, αλλά για συγκεκριμένο χρονικό διάστημα.\nΑυτή η περίοδος είναι πλέον κρίσιμη για περίπου 300 χωριά σε όλη τη χώρα, για τα οποία «τρέχουν» προγράμματα σε διάφορους τομείς, όπως για παράδειγμα ο τουρισμός. Υπάρχουν, βεβαίως και τα προγράμματα που αναφέρονται στους Νέους Αγρότες, για τα οποία η προθεσμία λήγει στις 15 Μαΐου, αλλά και αυτά της δημιουργίας μονάδων μεταποίησης αγροτικών προϊόντων.\nΟ Απρίλιος είναι ο μήνας μέσα στον οποίο λήγουν οι προθεσμίες υποβολής αιτήσεων ένταξης σε διάφορες περιοχές.Το επόμενο διάστημα θα «ανοίξουν» προγράμματα και σε άλλες περιοχές. Αυτό σημαίνει ότι οι ενδιαφερόμενοι θα πρέπει να παρακολουθούν τις ανακοινώσεις των αρμόδιων υπουργείων. Ωστόσο, οι ίδιοι θα πρέπει να έχουν προετοιμαστεί κατάλληλα, ώστε με την ανακοίνωση να έχουν όλα όσα χρειάζονται για να μην υπάρξουν προβλήματα.\nΑυτόν τον Απρίλιο είναι ανοιχτά, κυρίως, τοπικά προγράμματα, που αφορούν τα χωριά των Νομών Ευβοίας, Θεσπρωτίας, Ιωαννίνων, Πιερίας και Αιτωλοακαρνανίας.\n● Ενοικιαζόμενα δωμάτια: Μικρά τουριστικά καταλύματα (μέχρι 40 κλίνες).\n● Επισκέψιμα αγροκτήματα (έκτασης τουλάχιστον 20 στρεμμάτων).\n● Επιχειρήσεις παροχής υπηρεσιών για την εξυπηρέτηση του τουρισμού της υπαίθρου (εναλλακτικές-ειδικές μορφές τουρισμού, χώροι αθλοπαιδιών, χώροι γευσιγνωσίας).\n● Εστιατόρια, ταβέρνες, αναψυκτήρια, παραδοσιακά καφενεία.\n● Βιοτεχνικές μονάδες παραγωγής προϊόντων (κοσμήματα, προϊόντα κεραμικής - υφαντουργίας, ξύλινα έπιπλα κ.ά).\n● Βιοτεχνίες μεταποίησης-τυποποίησης γεωργικών προϊόντων (δημητριακά, κρασί, λάδι, οπωροκηπευτικά, κρέας, γάλα, αυγά κ.ά.).\n● Μικρές βιοτεχνίες επεξεργασίας ειδών διατροφής μετά την α’ μεταποίηση (αρτοποιία, μακαρόνια, μπισκότα, νωπά είδη ζαχαροπλαστικής, αλκοολούχα ποτά κ.ά).\nΚομμωτήρια, κουρεία, παντοπωλεία, λιανικό εμπόριο οινοπνευματωδών και άλλων ποτών, επισκευή υποδημάτων & δερμάτινων ειδών κ.ά).\nΑνώτατο επενδυτικό κόστος ανά κατηγορία\nΑνάλογα με την κατηγορία, στην οποία εντάσσεται η επένδυση, υπάρχει και το αντίστοιχο ανώτατο όριο κόστους, το οποίο δεν θα πρέπει να ξεπεράσει ο επενδυτής κατά την υποβολή του σχεδίου του. Συγκεκριμένα για:\nΙδρύσεις, επεκτάσεις, εκσυγχρονισμούς επισκέψιμων αγροκτημάτων είναι οι 300.000 € (χωρίς υποδομές διανυκτέρευσης) ή 600.000 € (με υποδομές διανυκτέρευσης, έως 40 κλίνες),\nΑύξηση της αξίας των γεωργικών προϊόντων οι 500.000 €.\nΙδρύσεις, επεκτάσεις, εκσυγχρονισμοί βιοτεχνικών μονάδων, επιχειρήσεων παροχής υπηρεσιών, επιχειρήσεων παραγωγής ειδών διατροφής μετά την πρώτη μεταποίηση, χώρων αναψυχής οι 300.000 €.\nΙδρύσεις, επεκτάσεις, εκσυγχρονισμοί μικρής δυναμικότητας υποδομών διανυκτέρευσης οι 600.000 € (έως 40 κλίνες).\nΤί δαπάνες καλύπτονται\nΚτιριακών εγκαταστάσεων: οικοδομικές, υδραυλικές και ηλεκτρομηχανολογικές εργασίες.\nΔιαμόρφωσης περιβάλλοντος χώρου: ισοπεδώσεις, διαμορφώσεις, περιφράξεις, φωτισμός και φυτεύσεις.\nΑγοράς καινούριου μηχανολογικού εξοπλισμού -συμπεριλαμβανομένου και του λογισμικού πληροφορικής.\nΓενικές: αμοιβές μηχανικών και συμβούλων, έκδοσης των απαραίτητων αδειών, όπως οικοδομική άδεια. Μέχρι 12% του συνολικού κόστους επένδυσης.\nΠροβολής και προώθησης: έκδοση διαφημιστικών φυλλαδίων, αξιοποίηση του διαδικτύου. Μέχρι 5% του συνολικού κόστους επένδυσης.\nΚάλυψης του κόστους μελέτης-εγκατάστασης συστημάτων διασφάλισης ποιότητας και ποιοτικών σημάτων.\nΑγοράς φαξ, τηλεφωνικών εγκαταστάσεων, επίπλων γραφείου και εξοπλισμού για σύνδεση με ευρυζωνικές υποδομές διαδικτύου κ.ά.\nΗ Αναπτυξιακή Εταιρεία κάθε περιοχής αναλαμβάνει τη διαχείριση των τοπικών προγραμμάτων. Με άλλα λόγια, με βάσει το διαθέσιμο προϋπολογισμό της, βγάζει πρόσκληση που αφορά την επιδότηση συγκεκριμένων δράσεων. Κατά συνέπεια, οι ενδιαφερόμενοι επενδυτές πρέπει να επικοινωνούν με την Αναπτυξιακή Εταιρεία της περιοχής τους ή τουλάχιστον να επισκεφτούν την επίσημη ιστοσελίδα της, με σκοπό να μάθουν τις δράσεις εκείνες που ενισχύονται, τα ποσοστά, τις προϋποθέσεις συμμετοχής και άλλες πληροφορίες.\nΣε ποιες περιοχές αναφέρονται τα προγράμματα\nΗ καταληκτική ημερομηνία υποβολής αιτήσεων έληξε χθες, αλλά καλό είναι οι ενδιαφερόμενοι να απευθυνθούν στις αρμόδιες υπηρεσίες, ώστε να δουν εάν έχει δοθεί παράταση για να γίνουν δεκτές οι αιτήσεις τους.\nΔημοτική Ενότητα Ανθηδόνος (Τοπική-Δημοτική Ενότητα: Δροσιάς, Λουκισίων)\nΔημοτική Ενότητα Αυλίδος (Τοπική-Δημοτική Ενότητα: Βαθέως, Καλοχωρίου-Παντειχίου, Φάρου).\nΔημοτική Ενότητα Ληλαντίων (Τοπική-Δημοτική Ενότητα: Αγίου Νικολάου, Αφρατίου, Φύλλων, Μύτικα).\nΔημοτική ενότητα Ερέτριας (Τοπική-Δημοτική Ενότητα Ερέτριας)\nΔιεύθυνση: Λεωφ. Χαϊνά 93, 1ος όροφος, Χαλκίδα.\nΤηλέφωνο επικοινωνίας: 22210/26626 και 22210/89706.\nΕπίσημη ιστοσελίδα: www.anevia.gr/www.evialeaderpaa.gr.\nΚαταληκτική ημερομηνία υποβολής αιτήσεων: Παρασκευή 11 Απριλίου\nΔημοτικό-Κοινοτικό Διαμέρισμα: Αγίας Μαρίνης, Αγίου Βλασίου, Γραικοχωρίου, Καστρίου, Κρυόβρυσης, Λαδοχωρίου, Μαυρουδίου, Νέας Σελευκείας.\nΔημοτικό-Κοινοτικό Διαμέρισμα: Παραποτάμου, Γεροπλάτανος, Δρίμιτσας, Κορίτιανης.\nΔημοτικό-Κοινοτικό Διαμέρισμα: Πλαταριάς, Αργυροτόπου, Συβότων, Φασκομηλιάς.\nΔημοτικό-Κοινοτικό Διαμέρισμα: Πέρδικας.\nΔημοτικό-Κοινοτικό Διαμέρισμα: Μαρμάρων.\nΔημοτικό-Κοινοτικό Διαμέρισμα: Ανατολής (περιλαμβάνεται η εκτός σχεδίου περιοχή του Δ.Δ., καθώς ο πληθυσμός του είναι μεγαλύτερος από 5.000 κατοίκους), Μπάφρας, Νεοκαισαρείας,\nΔημοτικό-Κοινοτικό Διαμέρισμα: Κονίτσης, Αγίας Βαρβάρας, Αγίας Παρασκευής, Αετόπετρα Κονίτσης, Αηδονοχωρίου, Αμαράντου, Αρμάτων, Γαναδιού, Ελευθέρου, Εξοχής, Ηλιορράχης, Καλλιθέας, Κλειδωνιάς, Καβασίλων, Μαζίου, Μελισσόπετρας, Μολίστης, Πύργου, Πάδων, Μολυβδοσκεπάστου, Νικάνορος, Παλαιοσελλίου, Πηγής, Πουρνιάς, Μοναστηρίου,\nΔημοτικό-Κοινοτικό Διαμέρισμα: Πυρσόγιαννης, Ασημοχωρίου, Βούρμπιανης, Γοργοποτάμου, Δροσοπηγής, Καστανέας, Χιονάδων, Λαγκάδας, Οξυάς, Πλαγιάς, Πληκατίου, Κεφαλοχωρίου,\nΔημοτικό-Κοινοτικό Διαμέρισμα: Πεδινής, Αμπελείας, Ασβεστοχωρίου, Μπιζανίου, Κοσμηράς, Μανολιάσης, Κόντσικας,\nΔημοτικό-Κοινοτικό Διαμέρισμα: Κατσικάς, Ανατολικής, Βασιλικής, Δαφνούλας, Δροσοχωρίου, Ηλιοκάλης, Καστρίτσης, Κουτσελιού, Κράψης, Λογγάδων,\nΜουζακαίων, Πλατανιάς, Χαροκόπιον, Πλάτανος.\nΔημοτικό-Κοινοτικό Διαμέρισμα: Αμφιθέας, Κρανούλας, Σπόθων, Κρυόβρυση,\nΛιγκιάδων, Μάζιας, Περιβλέπτου, Κρύας.\nΔημοτικό-Κοινοτικό Διαμέρισμα: Αετομηλίτσης.\nΔημοτικό-Κοινοτικό Διαμέρισμα: Νήσου Ιωαννίνων.\nΔημοτικό-Κοινοτικό Διαμέρισμα: Φούρκας.\nΔιεύθυνση: Πλατεία Πύρρου και Μιχαήλ Αγγέλου 1, Ιωάννινα.\nΤηλέφωνο επικοινωνίας: 26510/36686 και 26510/83087.\nΕπίσημη ιστοσελίδα: www.epirussa.gr\nΚαταληκτική ημερομηνία υποβολής αιτήσεων: Τετάρτη, 30 Απριλίου\n(πρ. Ανατολικού Ολύμπου)\nΔημοτικό Διαμέρισμα: Λεπτοκαρυάς, Παντελεήμονος, Πόρων, Σκοτίνης, Πλαταμώνος.\nΔήμος Πύνδνας - Κολινδρού (πρ. Αιγινίου)\nΔημοτικό Διαμέρισμα: Αιγινίου, Καταχά.\nΔημοτικό Διαμέρισμα: Άνω Αγίου Ιωάννου, Γανοχώρας, Νεοκαισαρείας, Σβορώνου\nΔήμος Πύνδνας – Κολινδρού (πρ. Κολινδρού)\nΔημοτικό Διαμέρισμα: Κολινδρού, Καστανέας, Λιβαδίου, Ρυακίων.\nΔήμος Κατερίνης (πρ. Κορινού)\nΔημοτικό Διαμέρισμα: Κάτω Αγίου Ιωάννου, Κούκκου, Νέας Τραπεζούντος, Σεβαστής.\nΔήμος Πύνδνας - Κορίνδρου (πρ. Μεθώνης)\nΔημοτικό Διαμέρισμα: Παλαιού Ελευθεροχωρίου.\nΔήμος Κατερίνης (πρ. Παραλίας)\nΔημοτικό Διαμέρισμα: Καλλιθέας, Περιστάσεως.\nΔήμος Πύδνας – Κορίνδρου (πρ. Πύδνας)\nΔημοτικό Διαμέρισμα: Αλωνίων, Παλαιόστανης, Σφενδαμίου.\nΔήμος Δίου- Ολύμπου (πρ. Λιτοχώρου)\nΔημοτικό Διαμέρισμα: Λιτοχώρου\nΔιεύθυνση: 16ης Οκτωβρίου 17Β, Κατερίνη, Τ.Κ. 60100.\nΤηλέφωνο επικοινωνίας: 23510/27541.\nΕπίσημη ιστοσελίδα: www.pieriki-anaptixiaki.gr.\nΚαταληκτική ημερομηνία υποβολής αιτήσεων: Παρασκευή 25 Απριλίου\nΔημοτική Ενότητα Ι.Π. Μεσολογγίου: Άγιος Γεώργιος, Άγιος Θωμάς, Άνω Κουδούνι,, Ελληνικά, Ευηνοχώρι, Μούσουρα, Ρέτσινα.\nΔημοτική Ενότητα Οινιαδών: Νεοχώρι, Γουριά, Κατοχή, Λεσίνι, Μάστρο, Πεντάλοφο.\nΔημοτική Ενότητα Ναυπάκτου: Αφροξυλιά, Βελβίνα, Βλαχομάνδρα, Βομβοκού, Δάφνη, Λυγιά, Μαμουλάδα, Νεόκαστρο, Ξηροπήγαδο, Παλαιοχωράκι, Πιστιναίικα, Ριγάνι, Σκάλα.\nΔημοτική Ενότητα Αντιρρίου: Αντίρριο, Μακύνεια, Μολύκρειο.\nΔημοτική Ενότητα Αποδοτίας: Άνω Χώρα, Αμπελακιώτισσα, Ελατού, Κάτω Χώρα, Κρυονέρια, Πόδος.\nΔημοτική Ενότητα Πλατάνου: Πλάτανος, Δενδροχώρι, Κλεπά, Λιβαδάκι, Περδικόβρυση, Περίστα, Χόμορη.\nΔημοτική Ενότητα Πυλήνης: Ανθόφυτο, Γάβρος, Ελευθέριανη, Μηλέα, Παλαιόπυργος, Ποκίστα.\nΔημοτική Ενότητα Χάλκειας: Τρίκορφο, Άνω Βασιλική, Βασιλική, Γαβρολίμνη, Γαλατάς, Καλαβρούζα, Περιθώρι.\nΔημοτική Ενότητα Δομνίστας: Κρίκελλο, Άμπλιανη, Δομνίστα, Μεσοκώμη, Ροσκά, Στάβλοι, Ψιανά.\nΔιεύθυνση: Εθνική οδός Αντιρρίου – Ναυπάκτου (κόμβος περιφερειακού), Τ.Κ. 30020, Πλατανίτης Αντιρρίου.\nΤηλέφωνο επικοινωνίας: 26340/38110 και 26340/29926\nΕπίσημη ιστοσελίδα: www.aitoliki.gr.


Δικηγόροι και Συναισθηματική Nοημοσύνη |\nΔικηγόροι και Συναισθηματική Nοημοσύνη\n30/05/2014 /0 Comments/in Marketing Views /by padmin\nΠριν από μια εικοσαετία δύσκολα θα έβρισκε κανείς άρθρο δημοσιευμένο σε νομικό περιοδικό που να συνέδεε τη δικηγορία με τα συναισθήματα, ούτε καν ως λέξεις, πόσο μάλλον ως έννοιες. Σήμερα, με την αλματώδη ανάπτυξη των σπουδών για τους Εναλλακτικούς Τρόπους Επίλυσης των Διαφορών [ΕΤΕΔ] σε ολόκληρο τον δυτικό κόσμο, κυρίως όμως στις ΗΠΑ, έχουμε ένα πλουσιότερο μοντέλο του δικηγορικού επαγγέλματος. Πεδία όπως οι Διαπραγματεύσεις, η Διαμεσολάβηση και η Διαιτησία έχουν συνεισφέρει τόσο σε θεωρητικό όσο και σε ερευνητικό-εμπειρικό επίπεδο προ-κειμένου να έχουμε μια εικόνα του δικηγόρου ως επαγγελματία που εκπληρώνει πολλαπλές λειτουργίες και διεκπεραιώνει πολυσύνθετους ρόλους. Άρα μπορούμε να κάνουμε λόγο για ένα κυριολεκτικά νέο προφίλ δικηγόρου.\n(1) Ο Δικηγόρος ως διαχειριστής συναισθημάτων\nΗ συναισθηματική νοημοσύνη (emotional intelligence) αναφέρεται στην ικανότητά μας να αντιλαμβανόμαστε, να ελέγχουμε και να αξιολογούμε τα συναισθήματά μας. Πρόκειται για μια έννοια που έχει αναλυθεί στα πλαίσια συμπεριφορικών κυρίως ερευνών κι έχει αξιοποιηθεί κατά την τελευταία δεκαπενταετία από κλάδους όπως οι οργανωσιακές σπουδές. Η συναισθηματική νοημοσύνη σχετίζεται με την αυτογνωσία, την αυτοπειθαρχία, τον αλτρουισμό και την ικανότητά μας να συμπάσχουμε με τους συνανθρώπους μας. Σύμφωνα με τον Daniel Goleman, έναν από τους συγγραφείς με τη μεγαλύτερη επιρροή στον χώρο, όσοι έχουν υψηλό δείκτη EQ είναι περισσότερο επιτυχημένοι, τόσο στην επαγγελματική όσο και στην προσωπική τους ζωή (Goleman 1997). Επομένως, ένα άτομο με μέτριο IQ και υψηλό EQ μπορεί να είναι περισσότερο πετυχημένο από ένα ιδιαίτερα ευφυές άτομο, αρκεί να καλλιεργήσει τη συναισθηματική του νοημοσύνη. Τέλος, ενώ η γνωστική μας νοημοσύνη είναι αποτέλεσμα της «γενετικής λοταρίας» και δεν αλλάζει, η συναισθηματική μας ευφυΐα υπόκειται σε διαρκή εξέλιξη κι επομένως μπορεί να βελτιωθεί.\nΤα συναισθήματα είναι οι βιωματικές αντιδράσεις μας απέναντι σε γεγονότα που μας αφορούν άμεσα. Βιώνουμε θετικά συναισθήματα όπως ενθουσιασμό και χαρά όταν ικανοποιείται κάποια ανάγκη μας, σωματική ή ψυχολογική. Βασικές ανθρώπινες ανάγκες (core concerns) είναι η ανάγκη για αναγνώριση, η ανάγκη για ανάπτυξη δεσμών με πρόσωπα ή ομάδες, η ανάγκη για αυτονομία και η ανάγκη για την κατάκτηση μιας κοινωνικής θέσης. Τα θετικά συναισθήματα συνήθως προάγουν την συνεργασία. Αντιθέτως τα αρνητικά συναισθήματα προκύπτουν όταν οι βαθύτερες ανάγκες μας παραμένουν ανεκπλήρωτες. Ο φόβος, ο θυμός και οι ενοχές ενεργοποιούν ανταγωνιστικές συμπεριφορές και δυναμιτίζουν τις προσπάθειες για εποικοδομητικό διάλογο.\nΣε άλλες έννομες τάξεις έχει γίνει σήμερα ευρύτερα αποδεκτό ότι ο επιτυχημένος δικηγόρος πρέπει να είναι επιτυχημένος διαχειριστής συναισθημάτων, των δικών του και των άλλων, πελατών και συναδέλφων του. Η διαχείριση συναισθημάτων αποκτά ιδιαίτερη σημασία όταν ο δικηγόρος προσπαθεί να επιλύσει μια διαφορά εξωδικαστικά. Για το λόγο αυτό, η θεωρία και οι τεχνικές των διαπραγματεύσεων (Negotiation) έχουν εξελιχθεί παράλληλα με τον επιστημονικό κλάδο της ψυχολογίας.\nΚάθε υπόθεση έχει διαστάσεις νομικές, οικονομικές, κοινωνικές αλλά και συναισθηματικές. Αυτές τις τελευταίες οι νομικοί, τόσο της θεωρίας όσο και της πράξης, συνήθως τις παραγνωρίζουν διότι δεν θεωρούν ότι άπτονται του αντικειμένου τους. Ωστόσο, για να αντεπεξέλθουν επιτυχώς στο έργο τους, οι δικηγόροι θα πρέπει να λαμβάνουν υπόψη τους τον συναισθηματικό παράγοντα. Σε λίγα επαγγέλματα αναδεικνύεται με τόσο έντονο τρόπο το γεγονός ότι τα συναισθήματα έχουν επιπτώσεις – επιπτώσεις που συχνά φτάνουν στις αίθουσες των δικαστηρίων. Πράγματι, ήδη από το διάστημα της άσκησής του, ένας νεαρός δικηγόρος σύντομα θα διαπιστώσει ότι ένας μεγάλος αριθμός υποθέσεων που χειρίζεται προϋποθέτουν κάποιον βαθμό συναισθηματικής εμπλοκής.\nΗ συναισθηματική εμπλοκή μεταφράζεται πρακτικά σ’ ένα πιο συνεργατικό πνεύμα άσκησης του επαγγέλματος. Οι πρώτες σχετικές εμπειρικές έρευνες που πραγματοποιήθηκαν στις ΗΠΑ στις αρχές του 1980 έκαναν τη διάκριση μεταξύ συνεργατικού και ανταγωνιστικού τρόπου άσκησης της δικηγορίας. Τα αποτελέσματά τους έδειχναν ότι οι δικηγόροι που υιοθετούσαν μια συνεργατική προσέγγιση, δηλαδή όσοι επιχειρούσαν να λύσουν το πρόβλημα (και όχι απλά και μόνο να επικρατήσουν στον δικαστικό αγώνα) ήταν πιο αποτελεσματικοί στον χειρισμό υποθέσεων σε σχέση με τους ανταγωνιστικούς συναδέλφους τους, αλλά κι απολάμβαναν μεγαλύτερη καταξίωση μέσα στο επάγγελμα.\nΠροκειμένου να ασκήσει επιτυχώς το επάγγελμά του, ο δικηγόρος είναι απαραίτητο να διαθέτει ένα σύνολο από δεξιότητες. Οι δεξιότητες αυτές αναπτύσσονται μέσα από συγκεκριμένες τεχνικές που διδάσκονται. Ανάμεσα σ’ αυτές εξέχουσα θέση κατέχουν οι στρατηγικές διαχείρισης των συναισθημάτων που διδάσκονται σε επίπεδο μεταπτυχιακών σπουδών στη Διοίκηση Επιχειρήσεων, αλλά και στο Δίκαιο εδώ και τρεις τουλάχιστον δεκαετίες. Με την εκμάθηση των στρατηγικών αυτών ο δικηγόρος είναι καλύτερα εφοδιασμένος να αντιμετωπίσει τις δυσκολίες του επαγγέλματος, διότι γίνεται καλύτερος γνώστης της ανθρώπινης ψυχολογίας. Βελτιώνει τις επικοινωνιακές του ικανότητες, γίνεται καλύτερος ακροατής κι επομένως καταλαβαίνει περισσότερα, συλλαμβάνοντας περισσότερες διαστάσεις των υποθέσεων που χειρίζεται. Κατανοεί καλύτερα τα εμπλεκόμενα πρόσωπα, τα κίνητρά τους, τις ανασφάλειές τους και τις βαθύτερες ανάγκες τους.\nΠαρόλαυτά, μέσα στη σύγχρονη νομική κουλτούρα υπάρχουν ακόμη αντιστάσεις απέναντι στην προβολή της ανθρωπιστικής διάστασης του δικηγορικού λειτουργήματος. Λίγοι προπτυχιακοί φοιτητές της Νομικής έχουν επαφή με πραγματικούς πελάτες πριν αποφοιτήσουν – κι έτσι ακόμη και στις ΗΠΑ όπου εδώ και χρόνια στη διδασκαλία εφαρμόζονται προσομοιώσεις δίκης (mock trials), η εξοικείωση με τεχνικές όπως είναι η συνέντευξη και η συμβουλευτική πελατών παραμένει περιορισμένη σε προπτυχιακό επίπεδο (Nelken 1996: 422).\n(2) Ο Δικηγόρος ως γνώστης της μη λεκτικής επικοινωνίας\nΤο επιστημονικό ενδιαφέρον για τη μη λεκτική επικοινωνία ουσιαστικά ξεκίνησε το 1872 όταν ο Charles Darwin δημοσίευσε το βιβλίο του The Expression of the Emotions in Man and Animals. Πολλά από τα συμπεράσματά του ήρθε έναν αιώνα αργότερα να επιβεβαιώσει η χαρτογράφηση του ανθρώπινου γονιδιώματος, που εντόπισε τις βιολογικές μας καταβολές ως αίτια πολλών ειδών συμπεριφοράς. Όταν επικοινωνούμε μεταξύ μας, περνάμε ο ένας στον άλλον μη λεκτικά μηνύματα που φανερώνουν πολλά για τα συναισθήματά μας, τον χαρακτήρα μας και τις προθέσεις μας. Κάποια από αυτά τα μηνύματα είναι πιο εύκολα να τα αποκωδικοποιήσουν οι άλλοι, π.χ. ο τρόπος που ντυνόμαστε ή ο τρόπος που περπατάμε και κινούμαστε στον χώ-ρο. Άλλα μηνύματα είναι τόσο ανεπαίσθητα που ούτε εμείς οι ίδιοι συνειδητοποιούμε ότι τα εκπέμπουμε. Οι ψυχολόγοι διακρίνουν πολλά είδη μη λεκτικής επικοινωνίας:\n· Οι εκφράσεις του προσώπου μας\n· Οι χειρονομίες μας\n· Η φωνητική επικοινωνία (paralinguistics), δηλαδή ο τόνος και η ένταση της φωνής μας\n· Η γλώσσα του σώματος, η στάση του σώματος, κτλ\n· Η ανάγκη μας για «προσωπικό χώρο» (personal space) – πόσο χώρο χρειαζόμαστε, πόσο χώρο θεωρούμε ότι δικαιούμαστε και πόσο δίνουμε στους άλλους (proxemics);\n· Το βλέμμα μας, που μπορεί να εκφράσει μια ευρύτατη γκάμα συναισθημάτων, από εχθρότητα μέχρι έλξη\n· Η απτική επικοινωνία (πώς επικοινωνούμε μέσω της πολύ σημαντικής αίσθησης της αφής)\n· Η εξωτερική μας εμφάνιση (εμπειρικά έχει αποδειχθεί ότι η εξωτερική εμφάνιση επηρεάζει τις διαθέσεις μας, την κρίση μας και προκαλεί μια σειρά ψυχοσωματικών αντιδράσεων)\nΌταν ο δικηγόρος μάθει τη γλώσσα της μη λεκτικής επικοινωνίας θα είναι σε θέση να διαπραγματευτεί πιο αποτελεσματικά με άτομα διαφορετικού φύλου, φυλής, εθνικής καταγωγής και κοινωνικής προέλευσης. Καθώς θα εξασκεί τη γλώσσα αυτή, σταδιακά θα αναπτύσσει περισσότερη αυτοπεποίθηση κι έτσι θα μπορεί να χειριστεί πιο σύνθετες διαπραγματεύσεις, που αφορούν σε περισσότερα θέματα που πρέπει να επιλυθούν αλλά και σε περισσότερα εμπλεκόμενα πρόσωπα.\nΣτις σύνθετες αυτές δικηγορικές υποθέσεις, ο δικηγόρος καλείται να αντιμετωπίσει όχι μόνο προβληματικές καταστάσεις, αλλά και προβληματικούς ανθρώπους. Οι ψυχολόγοι έχουν σκιαγραφήσει των προφίλ των προβληματικών προσωπικοτήτων που ενδέχεται με την συμπεριφορά τους να ζημιώσουν ανεπανόρθωτα την προσπάθεια επίτευξης συμφωνίας. Ο “νταής” που φωνάζει, προσβάλλει κι απειλεί με τελεσίγραφα μπορεί να είναι εξίσου προβληματικός με τον ήσυχο και απόμακρο, που κωλυσιεργεί, δεν αναλαμβάνει πρωτοβουλίες ή φοβάται να πάρει μια απόφαση. Ένα σημαντικό κομμάτι των τεχνικών διαπραγμάτευσης αφορά στην αντιμετώπιση προβληματικών ανθρώπων.\nΤα έντονα συναισθήματα είναι πηγές σύγκρουσης και οδηγούν στις περισσότερες περιπτώσεις στην κλιμάκωση της οποιασδήποτε διαμάχης. Καθώς ο δικηγόρος μετατρέπεται σε «διαχειριστή συναισθημάτων» ασκείται στον αυτό-έλεγχο και στην αυτοπαρατήρηση. Έτσι διατηρεί την πνευματική διαύγεια και την κριτική ικανότητα που απαιτείται για να παίρνει τις σωστές αποφάσεις (Fisher and Shapiro 2005: 146-149) και να μην υποπίπτει σε παγίδες και γνωστικά σφάλματα. Και βέβαια, όπως συμβαίνει με όλες τις δεξιότητες, βελτιώνονται με την εξάσκηση και με την πάροδο των ετών. Εδώ η επιστήμη επιβεβαιώνει κάτι που οι παλιότερες γενιές δικηγόρων θεωρούσαν «δίδαγμα κοινής πείρας»: ότι δηλαδή η ίδια η εμπειρία είναι ο καλύτερος δάσκαλος.\n(3) Συναισθήματα και ηθικότητα\nΈνας καλός δικηγόρος πρέπει να μάθει όχι μόνο να κερδίζει – αλλά και να χάνει. Κυρίως όμως πρέπει να μάθει να μην υπονομεύει τις σχέσεις του με πελάτες και συναδέλφους. Όταν ο δικηγόρος υιοθετεί συνειδητά μια προσέγγιση που να λαμβάνει υπόψη της τη συναισθηματική διάσταση ανθρώπων και καταστάσεων, αποφεύγει διαισθητικά και μια σειρά στρατηγικών που είναι ηθικά επιλήψιμες. Στην βιβλιογραφία έχουν καταγραφεί και κατηγοριοποιηθεί πολλές ηθικά αμφιλεγόμενες τακτικές διαπραγμάτευσης: ψέματα, υπερβολές, εξαπάτηση, αποδυνάμωση του αντιπάλου, απόκρυψη πληροφοριών, οπορτουνιστική εκμετάλλευση πληροφοριών, κ.ο.κ. (Reitz et al. 1998: 231-232).\nΤο περιεχόμενο που δίνει ο καθένας σε συμπεριφορές σαν κι αυτές που μόλις αναφέρθηκαν είναι διαφορετικό: ένας απόλυτος άνθρωπος (όπως ο Μισάνθρωπος του Μολιέρου) θα έλεγε «το να λέμε την αλήθεια είναι πάντοτε το σωστό – το να λέμε ψέματα είναι πάντοτε λάθος». Ένας πραγματιστής θα έλεγε π.χ. ότι «το σωστό ή το λάθος κρίνεται από την περίσταση» ή ακόμη ότι «το ψέμα δεν είναι ψέμα όταν είναι (κοινωνικά) αναμενόμενο». Επίσης, θα πρόσθετε ότι αλλιώς στοιχειοθετείται το ψέμα στο δικηγορικό επάγγελμα και αλλιώς π.χ. στον κόσμο των επιχειρήσεων – και διαφορετικά θα κρίνουμε τον Έλληνα δικηγόρο που λέει ψέματα απ’ ό,τι για παράδειγμα τον Σουηδό δικηγόρο, διότι ο πρώτος ζει κι εργάζεται σε μια κοινωνία με υψηλούς δείκτες διαφθοράς. Υπάρχει βέβαια και η άποψη σύμφωνα με την οποία «αυτό που οι μοραλιστές θεωρούν ανήθικη συμπεριφορά στο τραπέζι των διαπραγματεύσεων είναι στις περισσότερες περιπτώσεις ακριβώς αυτό που τα δικαστήρια χαρακτηρίζουν παράνομη συμπεριφορά» (Shell 1991: 93).\nΟι περισσότεροι θεωρητικοί των Διαπραγματεύσεων επιμένουν ότι οι άγραφοι κοινωνικοί κανόνες της αμοιβαιότητας (norms of reciprocity) πρέπει να αποτελέσουν τη βάση του «κώδικα δεοντολογίας» πολλών επαγγελμάτων. Σύμφωνα με τον απλουστευμένο αυτό κώδικα, πρέπει ένας δικηγόρος να προσπαθεί να είναι αξιόπιστος, να φέρεται με πνεύμα δικαιοσύνης σε όσους του φέρονται δίκαια – και όταν του φέρονται άδικα, να το επισημαίνει έτσι ώστε να δείχνει στην άλλη πλευρά ότι δεν είναι διατεθειμένος να ανεχθεί τέτοιου είδους συμπεριφορές. Επομένως, ο δικηγόρος έχει την ηθική υποχρέωση να είναι δίκαιος και ακέραιος στις σχέσεις του με τους εντολείς του, με τα δικαστήρια και με συναδέλφους. Η προσωπική ακεραιότητα του κάθε δικηγόρου προάγει και την αξιοπιστία του δικηγορικού λειτουργήματος στη συνείδηση της κοινής γνώμης.\n(4) Ο Δικηγόρος ως διαμεσολαβητής\nΟι περισσότερες επίδικες διαφορές στηρίζονται σε μια σύγκρουση – θέσεων και συμφερόντων. Προκειμένου να επιλύσει τη διαφορά, είτε ακολουθώντας τη δικαστική οδό είτε επιχειρώντας να τη λύσει εξωδικαστικά, ο δικηγόρος πρέπει να «ξεκαθαρίσει το τοπίο». Για να αποσαφηνιστούν τα προβλήματα, πρέπει να εντοπιστούν τα συναισθήματα που τα συνοδεύουν και τα υποδαυλίζουν. Έτσι, ο δικηγόρος βλέπει τα προβλήματα στις πραγματικές τους διαστάσεις και μπορεί να τα χειριστεί καλύτερα.\nΤαυτόχρονα, ως εκπρόσωπος των συμφερόντων του πελάτη, ο δικηγόρος «σφραγίζει» τις υποθέσεις του με την δική του προσωπικότητα: οι δικές του εσωτερικές συγκρούσεις και η στάση που τηρεί γενικότερα απέναντι στο πώς πρέπει να χειριζόμαστε καταστάσεις σύγκρουσης επηρεάζει κάθε ενέργεια που αναλαμβάνει να διεκπεραιώσει για λογαριασμό του πελάτη του. Μαθαίνοντας να ελέγχει πρώτα ο ίδιος τα συναισθήματά του, ο δικηγόρος μπορεί να δει τους άλλους δικηγόρους ως εν δυνάμει συνεργάτες και να αναζητήσει μαζί τους τις καλύτερες δυνατές λύσεις που να προάγουν τα συμφέροντα και των δύο πλευρών.\nΔικηγόρος (LL.Μ., Ρh.D.)\nΠροτάσεις – συμβουλές για πετυχημένη δι�...


Τσόρι: «Νιώθω άνετα σαν δεύτερος φορ, το μυαλό μας στους ομίλους» | SDNA\nΤσόρι: «Νιώθω άνετα σαν δεύτερος φορ, το μυαλό μας στους ομίλους»\n2 Ιουλίου 2016, 01:07\nΤελευταία ανανέωση: 2 Ιουλίου 2016, 01:31\nΤον απολογισμό του πρώτου σταδίου της προετοιμασίας του Ολυμπιακού έκανε ο Τσόρι Ντομίνγκες, ο οποίος μεταξύ άλλων αναφέρθηκε στον βαθμό ετοιμότητας της ομάδας, το 4-4-2 του Βίκτορ με αυτόν σαν δεύτερο επιθετικό και τον Λιονέλ Μέσι!\nΑναλυτικά, όσα δήλωσε ο Τσόρι Ντομίνγκες στους απεσταλμένους των ΜΜΕ στο Λάνγκενφελντ της Αυστρίας:\nΓια την προετοιμασία: «Είμαστε πολύ ικανοποιημένοι με την προσπάθεια που κάνει η ομάδα. Κάναμε ένα πολύ καλό πρώτο στάδιο προετοιμασίας. Σε αυτά τα πρώτα ματς θα πρέπει να βρούμε τον ρυθμό που χρειάζεται και σιγά-σιγά να αρχίσουμε να κάνουμε αυτά που ζητάει ο προπονητής μας. Πάντα πρέπει να κοιτάμε μπροστά, έχουμε άμεσους στόχους και πάντα πρέπει να δουλεύουμε για να τους κατακτήσουμε. Πρέπει να πούμε επίσης ότι έχουμε μία καλή παρέα στην ομάδα, έχουμε ένα γκρουπ καλών ποδοσφαιριστών και είναι πολύ σημαντικό αυτό για έναν σύλλογο».\nΓια το πότε θα είναι έτοιμη η ομάδα: «Θα πρέπει να είμαστε έτοιμοι για τα προκριματικά. Για αυτά δουλεύουμε κάθε μέρα. Το νου μας, το μυαλό μας και η δουλειά μας είναι μόνο εκεί. Να περάσουμε στους ομίλους του Τσάμπιονς Λιγκ«.\nΓια το κατά πόσο τον έχει πεισμώσει η περσινή χρονιά που είχε κάποιους τραυματισμούς: «Εγώ θέλω πάντα να βελτιώνομαι μέσα από τη δουλειά. Είναι σημαντικό που οι νέοι παίκτες βλέπουν έναν ποδοσφαιριστή 35 ετών να προσπαθεί να γίνεται συνεχώς καλύτερος».\nΓια το αν θα μείνει σε άλλο πόστο στον Ολυμπιακό στο τέλος της καριέρας του: «Ειλικρινά δεν ξέρω τίποτα. Για εμένα το πιο σημαντικό είναι να δίνω τα πάντα μέσα από τη δουλειά μου, για τον σύλλογο που ήταν καλός απέναντί μου. Όχι μόνο σε εμένα, αλλά και στην οικογένειά μου. Είμαστε πάρα πολύ ικανοποιημένοι εδώ. Θα δούμε. Ξέρω ότι έχουν γραφτεί πολλά πράγματα, αλλά δεν έχει βγει τίποτα από το στόμα μου. Εγώ πάντως είμαι πολύ ευχαριστημένος στον Ολυμπιακό».\nΓια το 4-4-2 του Βίκτορ και το γεγονός ότι πάει να τον περάσει ως δεύτερο φορ: «Εγώ νιώθω καλά σε αυτή τη θέση. Παρόλο που στη Ρωσία έπαιζα μόνος μου σέντερ φορ. Πάντοτε έλεγαν ότι η θέση μου είναι μεσοεπιθετικός ή δεύτερος επιθετικός. Δεν ξέρω, μπορείτε να το "βαφτίσετε" όπως θέλετε εσείς. Μπορώ να παίξω σε αυτήν την θέση και νιώθω άνετα».\nΓια το τι θα έλεγε στον Λιονέλ Μέσι αν τον είχε απέναντί του με αφορμή την ανακοίνωσή του ότι σταματάει από την Εθνική: «Θα του έλεγα αυτό που θα του έλεγαν όλοι οι Αργεντίνοι. Ότι θα πρέπει να συνεχίσει στην Εθνική. Για εμένα είναι ο καλύτερος ποδοσφαιριστής στον κόσμο και δεν πρέπει να σταματήσει. Θα ήταν κρίμα να σταματήσει. Όμως καταλαβαίνω ότι ο ίδιος ο ποδοσφαιριστής νιώθει ότι κάποιοι Αργεντίνοι δεν δίνουν σημασία σε όσα έχει πετύχει και δεν δίνουν αξία στην προσωπικότητά του».\nΤσιγκρίνσκι: «Η ΑΕΚ έχει μεγάλες φιλοδοξίες» (vid)\n"Καθαρή" η μαγνητική του Κοτσόλη\nΑΕΚ: Στην... αναμονή το θέμα Κάτσαρ


Καρπαθιακή Επίκαιρη Ερώτηση Δημήτρη Κρεμαστινού: Κλειστό επί χρόνια το Ιατρείο Ολύμπου Καρπάθου - Καρπαθιακή\nΕπίκαιρη Ερώτηση Δημήτρη Κρεμαστινού: Κλειστό επί χρόνια το Ιατρείο Ολύμπου Καρπάθου\nPosted By ΚΑΡΠΑΘΙΑΚΗ On 31/03/2017 @ 09:37 In ΚΑΡΠΑΘΟΣ,ΠΟΛΙΤΙΚΗ,ΥΓΕΙΑ | Comments Disabled\nΜετά την Επίκαιρη Ερώτησή του για το Κέντρο Υγείας Αρχαγγέλου και τα Αναβαθμισμένα Περιφερειακά Ιατρεία στη Λίνδο της Ρόδου, στην Αντιμάχεια της Κω και στην Όλυμπο της Καρπάθου από τη συζήτηση της οποίας με τον Αναπληρωτή Υπουργό Υγείας Π. Πολάκη, στην Ολομέλεια της Βουλής, δεν προέκυψε κανένα αποτέλεσμα, ο ΑΝΤΙΠΡΌΕΔΡΟΣ ΤΗΣ ΒΟΥΛΉΣ ΔΗΜΉΤΡΗΣ ΚΡΕΜΑΣΤΙΝΌΣ ΕΠΑΝΉΛΘΕ ΜΕ ΕΠΊΚΑΙΡΗ ΕΡΏΤΗΣΗ ΓΙΑ ΤΟ ΠΟΛΥΔΎΝΑΜΟ ΙΑΤΡΕΊΟ ΟΛΎΜΠΟΥ ΚΑΡΠΆΘΟΥ. Το Ιατρείο, αν και άρτια εξοπλισμένο παραμένει κλειστό επί χρόνια εκθέτοντας σε κινδύνους και ταλαιπωρία χιλιάδες συνολικά κατοίκους και επισκέπτες του νησιού.\nΚατά την επικείμενη συζήτηση της Επίκαιρης Ερώτησης στην Ολομέλεια της Βουλής, ο Βουλευτής Δωδεκανήσου θα επαναφέρει και το ζήτημα των υπόλοιπων μονάδων υγείας ρωτώντας τον Υπουργό για την πρόοδο που σημειώθηκε μετά την τελευταία τους κοινοβουλευτική συνομιλία.\nΤο πλήρες κείμενο της Επίκαιρης Ερώτησης του Δημήτρη Κρεμαστινού έχει ως εξής:\nΘΈΜΑ: «ΚΛΕΙΣΤΌ ΕΠΊ ΧΡΌΝΙΑ ΤΟ ΠΟΛΥΔΎΝΑΜΟ ΙΑΤΡΕΊΟ ΟΛΎΜΠΟΥ ΚΑΡΠΆΘΟΥ»\nΤο Πολυδύναμο Ιατρείο Ολύμπου Καρπάθου, είναι μια εξοπλισμένη μονάδα υγείας αποστολή της οποίας είναι η ιατρική κάλυψη ενός πληθυσμού 500-700 κατοίκων το χειμώνα και πολλαπλάσιων τους καλοκαιρινούς μήνες καθώς η ιστορική Όλυμπος είναι απαρέγκλιτος προορισμός των επισκεπτών του νησιού.\nΤο γεγονός ότι το Πολυδύναμο Ιατρείο Ολύμπου παραμένει τελείως κλειστό εδώ και χρόνια, χωρίς γιατρό αλλά ούτε καν νοσηλευτή δυσκολεύει εξαιρετικά τις συνθήκες ζωής στο νησί. Οι ασθενείς που εξυπηρετούσε αναγκάζονται να μεταβούν στο Κέντρο Υγείας που βρίσκεται 52 χιλιόμετρα μακριά, δηλαδή μιάμιση ώρα δρόμο, χωρίς να υπάρχουν ταξί και με το τοπικό λεωφορείο να κάνει τη διαδρομή μόνο 2 φορές την εβδομάδα. Το Κέντρο Υγείας μπορεί και διαθέτει γιατρό που ανεβαίνει μόνο κατά διαστήματα στην Όλυμπο και μόνο για συνταγογράφηση.\nΟ Δήμαρχος Καρπάθου έχει αποστείλει δραματικές εκκλήσεις για στελέχωση με πολιτικό ή στρατιωτικό προσωπικό, τόσο στον Υπουργό Υγείας όσο και στον Υπουργό Εθνικής Άμυνας από το 2015, οι οποίες παρέμειναν αναπάντητες.\nΥπό αυτές τις συνθήκες, οι κίνδυνοι για τη ζωή των κατοίκων Ολύμπου και Διαφανίου είναι ασφαλώς αυξημένοι, η ανισότητα πρόσβασής τους στο δημόσιο αγαθό της υγείας είναι δεδομένη και ο εξοπλισμός του Πολυδύναμου Ιατρείου απαξιώνεται από την αχρησία.\nΓια τα ανωτέρω, ΕΡΩΤΆΤΑΙ ο Υπουργός Υγείας:\n– Σε ποιες ενέργειες θα προβεί προκειμένου να στελεχωθεί σωστά και να επαναλειτουργήσει άμεσα το Πολυδύναμο Ιατρείο Ολύμπου Καρπάθου, το οποίο παραμένει κλειστό επί χρόνια;\nURL to article: https://www.karpathiaki.gr/%ce%b5%cf%80%ce%af%ce%ba%ce%b1%ce%b9%cf%81%ce%b7-%ce%b5%cf%81%cf%8e%cf%84%ce%b7%cf%83%ce%b7-%ce%b4%ce%b7%ce%bc%ce%ae%cf%84%cf%81%ce%b7-%ce%ba%cf%81%ce%b5%ce%bc%ce%b1%cf%83%cf%84%ce%b9%ce%bd%ce%bf/


Αγγελιες για ενοικιασεις επαγγελματικών χώρων\nΕπαγγελματικό κτίριο 1\nΆλλη κατάσταση 1\nΕνοικιάσεις - προσφορά 5\nΒρέθηκαν 5 αγγελίες με τα κριτήρια που έχετε επιλέξει\nΟικία 55 τ.μ.\nΚΗΦΙΣΙΑ Κέντρο, οικία 55 τ.μ., Μονοκατοικία στο κέντρο της Κηφισιάς σε σημείο με προβολή, 55 τμ κατάλληλο για κατάστημα ή για γραφείο. Εν...\n16 € / τ.μ.\nΚατάστημα 40 τ.μ.\nΚΗΦΙΣΙΑ Κέντρο, κατάστημα 40 τ.μ., ισόγειο, άριστη κατάσταση, Κατάστημα μεγάλης προβολής στη πιο κεντρική οδό της Κηφισιάς με πατάρι, τιμ...\n75 € / τ.μ.\nΕπαγγελματικό κτίριο 180 τ.μ.\nΠΕΝΤΕΛΗ Νέα, επαγγελματικός χώρος 180 τ.μ., υπογείου - ισογείου - 1ου, Υπόγειο 60τμ, Ισόγειο 60τμ και 1ος 60τμ τ.μ., κατασκευή '16, τιμή ...\n14 € / τ.μ.\nΚΗΦΙΣΙΑ Κέντρο, κατάστημα 22 τ.μ., ισόγειο, Κηφισιά (Κασσαβέτη), κεντρικότατο ισόγειο κατάστημα 22 τ. μ με 12 τ. μ πατάρι, ενοικιάζεται 1...\n82 € / τ.μ.\nΚΗΦΙΣΙΑ Ζηρίνειο, κατάστημα 85 τ.μ., ισόγειο, Χωρίς κολώνες, τιμή 1.200€\nΤρίτη, 05 Φεβ 2019\nΛ. ΚΗΦΙΣΙΑΣ 236, 14562


Μεγάλες αλλαγές στις τιμές των εισιτηρίων του ΟΑΣΘ. Συγκεκριμένα, μπαίνει τέλος στο 1,1 ευρώ το οποίο πλήρωναν οι επιβάτες στα μηχανήματα έκδοσης εισιτηρίων του ΟΑΣΘ και στο καθεστώς που υπήρχε να μη δίνονται ρέστα από τα μηχανήματα. Θα υπάρχει ενιαία τιμή στα εισιτήρια που εκδίδονται από τα μηχανήματα των λεωφορείων του ΟΑΣΘ. Επίσης, με Κοινή Υπουργική Απόφαση επαναπροσδιορίζονται οι κοινωνικές ομάδες που δικαιούνται μειωμένο κόμιστρο στις Δημόσιες Αστικές Συγκοινωνίες της Θεσσαλονίκης.\nΠοιες κοινωνικές ομάδες δικαιούνται μειωμένο εισιτήριο του ΟΑΣΘ\nTags: ΟΑΣΘ,\tOASTH.GR,\tΟΑΣΘ ΕΙΣΙΤΗΡΙΑ


Online Παιχνίδι Ενάντια Flash. Παίξτε το παιχνίδι online δωρεάν Ενάντια Flash. Κατεβάστε το παιχνίδι Ενάντια Flash. Παιχνίδια Περιπέτεια - gr.qazgames.com\nΔιάσημοι Contra εμφανίστηκε στο παιχνίδι flash έκδοση. Μπορείτε να βυθίσει για άλλη μια φορά στο παρελθόν και να ανταποκριθεί σε αυτές τις συναρπαστικές αποστολές.\n© sgames.org -. Δωρεάν online παιχνιδιών Ενάντια Flash () σε απευθείας σύνδεση κόσμο παιχνιδιού παιχνίδι λάμψης Ενάντια Flash για δωρεάν. Μην ξεχάσετε να αξιολογήσετε αυτό το παιχνίδι Ενάντια Flash και να μοιραστούν αυτό το παιχνίδι με τους καλύτερους φίλους σας.\nΠαιχνίδι Ενάντια Flash σε απευθείας σύνδεση\nΠεριγραφή του παιχνιδιού Ενάντια Flash γραμμή. Πώς να παίξετε το παιχνίδι online Διάσημοι Contra εμφανίστηκε στο παιχνίδι flash έκδοση. Μπορείτε να βυθίσει για άλλη μια φορά στο παρελθόν και να ανταποκριθεί σε αυτές τις συναρπαστικές αποστολές. Μπορείτε να περάσετε ένα ζευγάρι ή μόνος. Οθόνη Διαχείρισης εμφανίζεται στα δεξιά και να το συνηθίσετε γρήγορα. Παίξτε διασκέδαση με τους φίλους τους. Καλή τύχη!\nΕνάντια Flash ( Ψηφοφορίες8, Δευτεροβάθμια Βαθμολογία: 3.5/5)


Έλπη Μπλεκάτση «Η Κομοτηνή μπορεί να γίνει μία πόλη φωτεινή» - paratiritis-news\nΥποψήφια δημοτική σύμβουλος με την «Κοινωνία Πολιτών» - «Ο Γιάννης Γκαράνης είναι ένας αθόρυβος εργάτης»\nΣτο πλευρό του υποψηφίου Δημάρχου Κομοτηνής και επικεφαλής της παράταξης «Κοινωνία Πολιτών» βρίσκεται η «Κομοτηναία» συνταξιούχος πλέον δικηγόρος κ. Έλπη Μπλεκάτση.\nΓνωστή στην τοπική κοινωνία από την επαγγελματική της ιδιότητα, αλλά και την ενασχόλησή της με συλλογικότητες της περιοχής και ιδιαίτερη αγάπη για τον πολιτισμό η κ. Μπλεκάτση έκανε ποδαρικό στο «Ράδιο Παρατηρητής 94fm» σε ότι αφορά τις συζητήσεις μας με τους συμπολίτες μας που διεκδικούν την εκλογή τους στο επόμενο δημοτικό σχήμα.\nΗ κ. Μπλεκάτση μίλησε για την απόφασή της να δοκιμάσει τις δυνάμεις της στον πολιτικό στίβο της τοπικής αυτοδιοίκησης, την συμμετοχή των γυναικών στην πολιτική, προκρίνοντας γενικότερα την συμμετοχικότητα των πολιτών στις διαδικασίες λήψης αποφάσεων, την ανεκμετάλλευτη δύναμη των συλλογικοτήτων της Κομοτηνής αλλά και την αντικατάσταση της εύκολης κριτικής με πράξεις.\nΠτΘ: κ. Μπλεκάτση σας γνωρίζουμε πολύ καλά τόσο λόγω της επαγγελματικής σας ιδιότητας αλλά και της ευρύτερης δραστηριοποίησής σας στην πόλη μέσα από συλλογικότητες αλλά και ατομικά, ιδιαίτερα στο κομμάτι του πολιτισμού. Μετά από μία πλούσια λοιπόν πορεία, σε επίπεδο εμπειριών, πώς πήρατε την απόφαση να θέσετε εαυτόν στην διάθεση των πολιτών της Κομοτηνής, συστρατευόμενη στο πλευρό του υποψηφίου δημάρχου Γιάννη Γκαράνη;\nΕ.Μ.: Μετά από τριάντα χρόνια μαχόμενης και ενεργής δικηγορίας, σε ένα επάγγελμα δύσκολο αλλά ωραίο, βρέθηκα στη συνταξιοδότηση. Αυτό σημαίνει ότι έχω άπλετο χρόνο, και μάλλον έχω και περισσή ενέργεια, για να ασχοληθώ με τα κοινά. Τα ζητήματα της Κομοτηνής δεν μου είναι άγνωστα, όπως επίσης δεν είναι άγνωστη και η πορεία της πόλης. Επομένως αποφάσισα να συμμετάσχω σε όλη αυτή τη διαδικασία γιατί σκέφτηκα ότι κάποια στιγμή θα πρέπει όλοι να σταματήσουμε τη γκρίνια και την κριτική και να εκθέσουμε τον εαυτό μας. Να διαθέσουμε όλοι λίγο παραπάνω από τον χρόνο μας, όσο δίνατε να καταθέσει ο καθένας, και να προσφέρει το λιθαράκι, τις ιδέες, τη δύναμη και το όραμά του για να κάνουμε την Κομοτηνή καλύτερη. Να προσπαθήσουμε λοιπόν από κοινού να υλοποιήσουμε αυτά που λέμε όταν καθόμαστε στον καναπέ του σπιτιού μας ή βγαίνουμε έξω και συζητάμε με τους φίλους μας.\n«Ήμουν ανέκαθεν υπέρμαχη των συλλογικοτήτων»\nΠτΘ: Θέτετε το ζήτημα της συμμετοχικότητας των ίδιων των πολιτών. Ένα στοίχημα που η Κομοτηνή ενώ έχει την δυναμική δεν το έχει κερδίσει. Είναι ουτοπικό να μιλάμε για την συμμετοχή των πολιτών στα κοινά ή θεωρείτε πως είναι κάτι που όντως μπορούμε να πετύχουμε;\nΕ.Μ.: Θεωρώ ότι δεν πρέπει να τα ζητάμε όλα από τους άλλους, αλλά πρέπει να συμμετέχουμε οι ίδιοι. Προσωπικά κρίνω ότι κάτω από τον συνδυασμό στον οποίο εγώ συμμετέχω και με επικεφαλής τον κ. Γιάννη Γκαράνη, δεν είναι πλέον κάτι ουτοπικό αλλά κάτι που μπορούμε να πετύχουμε. Κι αυτό γιατί ο Γιάννης Γκαράνης είναι ένας άνθρωπος που ξέρει να ακούει, είναι υπέρμαχος του να ακούει τους πολίτες και του να συνεργάζεται με συλλογικότητες της πόλης, γεγονός που από μόνο του επιτυγχάνει το ζητούμενο, το να έρθει ο πολίτης πιο κοντά στον δήμο. Η συμμετοχικότητα δεν είναι σημαντική μόνο στις εκλογές, αλλά και σε ζητήματα διαχείρισης, καταθέτοντας τις προτάσεις μας. Ήμουν ανέκαθεν υπέρμαχος των συλλογικοτήτων, χαρακτηριστικό παράδειγμα του οποίου είναι η ομάδα «ΤΟΡΑ».\n«Η ΤΟΡΑ ζωντανό παράδειγμα του τι μπορεί να γίνει συλλγικά στην βάση της αλληλεγγύης»\nΠτΘ: Ένα από τα έργα του οποίου είναι το κοινωνικό ιατρείο…\nΕ.Μ.: Η ΤΟΡΑ είναι ένα ζωντανό παράδειγμα μιας ομάδας ανθρώπων διαφορετικών πολιτικών πεποιθήσεων ο καθένας, οι οποίοι ενώθηκαν, για να μπορέσουν να πουν μερικά πράγματα τα οποία πιστεύουν, είτε αυτά αφορούν στην τοπική καταναλωτική συνείδηση, είτε αφορούν στον πολιτισμό, είτε στην αιμοδοσία, είτε το κορυφαίο κατά την άποψή μου Κοινωνικό Ιατρείο. Και η βάση όλων αυτών είναι η αλληλεγγύη. Ο Γιάννης Γκαράνης, είναι ένας αθόρυβος εργάτης. Δουλεύει στον τομέα της αλληλεγγύης και των κοινωνικών παροχών, με έναν τρόπο αθόρυβο, με συνείδηση και όντας πάντα εκεί. Αυτό ήταν και το γεγονός που με έκανε εμένα να συνταχτώ στο ψηφοδέλτιό του, το οποίο βεβαίως αποτελείται και από ανθρώπους οι οποίοι επίσης όντας ήδη σε θέσεις ευθύνης έχουν εργαστεί συνειδητά, με όραμα και με ζέση για την πόλη.\nΠτΘ: κ. Μπλεκάτση στο παρελθόν διατελέσατε και μέλος της Περιφερειακής Επιτροπής Ισότητας. Μιας και είστε πλέον μία γυναίκα που δοκιμάζει και τις δυνάμεις της στην πολιτική, ένας χώρος όχι απαραιτήτως φιλόξενος για τις γυναίκες ακόμα και εν έτει 2019, πώς θα μπορούσε η εμπειρία σας αυτή να χρησιμοποιηθεί και στα δημοτικά πράγματα;\nΕ.Μ.: Η Περιφερειακή Επιτροπή Ισότητας είναι ένας θεσμός στον οποίο συμμετείχα για δύο έτη, το διάστημα 2012 με 2014, με τότε πρόεδρο την κ. Γεωργία Νικολάου. Τότε μιλούσαμε για τη Χάρτα της Ισότητας και παρεμφερή ζητήματα και φυσικά ακολούθησε και η δημιουργία πολύ καλών δομών. Είναι χαρακτηριστικό το παράδειγμα του Ξενώνα κακοποιημένων γυναικών. Προσωπικά κρίνω ότι ο κ. Γκαράνης δεν θα είχε αντίρρηση να ανασυστήσει την Δημοτική Επιτροπή Ισότητας στον Δήμο Κομοτηνής, ούτως ώστε να υπάρχει βοήθεια στις ήδη υφιστάμενες δομές, στην απορρόφηση κονδυλίων από την Ε.Ε. και ειδικότερα να βοηθήσει τις γυναίκες, και όχι μόνο, σε όλα τα επίπεδα, από την μείωση της φτώχειας, σε ζητήματα εργασίας, ακόμα και πολιτισμού. Είναι μία επιτροπή που δεν αφορά μόνο τις γυναίκες και θα είναι προς όφελος όλων των πολιτών.\n«Πολιτισμός είναι κάθε βήμα της ζωή μας»\nΠτΘ: Είστε ένας δραστήριος άνθρωπος με ιδιαίτερη αγάπη και για τον πολιτισμό, είτε ατομικά είτε μέσα από συλλογικότητες στις οποίες συμμετείχατε, για παράδειγμα διατελέσατε πρόεδρος των Θυγατέρων της Πηνελόπης. Είναι ένας τομέας που καλώς εχόντων των πραγμάτων, εφόσον εκλεγείτε θα μπορούσατε να απασχοληθείτε; Και πόσο κρίσιμο τον θεωρείτε ως τομέα στη καθημερινότητα μας;\nΕ.Μ.: Πολιτισμός είναι κάθε βήμα της ζωή μας. Πολιτισμός είναι ο τρόπος με τον οποίο βγάζουμε το σκυλάκι μας βόλτα και μαζεύουμε τα περιττώματα, πολιτισμός είναι το αν μπορούμε ως πολίτες να καθαρίσουμε την γειτονιά μας, πολιτισμός είναι αν θα κάνουμε ένα βήμα παραπάνω και θα διοργανώσουμε συλλογικά ως γειτονιά ένα street food party, πολιτισμός είναι ο,τιδήποτε μας αφορά. Εάν ο επικεφαλής της παράταξης θα ήθελε να με τοποθετήσει στον τομέα του πολιτισμού, θα το ήθελα. Νομίζω ότι έχω την εμπειρία και τον χρόνο. Συνολικά ωστόσο θεωρώ ότι η Κομοτηνή έχει κάνει πολλά βήματα μπροστά σε αυτόν τον τομέα. Έχουμε ένα ΔΗΠΕΘΕ που προχωράει καλά και θα μπορούσε να πάει ακόμη καλύτερα. Έχουμε πολλά ερασιτεχνικά σχήματα τα οποία κάνουν πάρα πολύ καλή δουλειά, έχουμε πολλούς συλλόγους που ασχολούνται με τον πολιτισμό. Η Κομοτηνή λοιπόν έχει πολλά πράγματα να προσφέρει και πολλά περισσότερα αν απλά ασχοληθούμε όλοι λίγο παραπάνω. Να αφήσουμε τις γκρίνιες και την μιζέρια στην άκρη, να γίνουμε πιο ενεργοί όλοι μαζί και να δώσουμε σε αυτή την πόλη το πρόσωπο και τις αξίες που της αξίζει. Η Κομοτηνή είναι μία πόλη που μπορεί να γίνει φωτεινή και χαρούμενη. Και πλέον έχοντας ένας συμμαζεμένο προϋπολογισμό, έναν οικονομικά τακτοποιημένο δήμο, μπορούμε από εδώ και πέρα να κάνουμε πολλά πράγματα για να γίνουμε λίγο πιο χαρούμενοι. Είναι χαρακτηριστικό το παράδειγμα των συζητήσεων που γίνονται για τα χόρτα. Υπάρχουν μόνο πέντε εργαζόμενοι στον εν λόγω τομέα στον Δήμο. Αντίθετα υπάρχει μία μεγάλη δυναμική σε συλλόγους και συλλογικότητες που το μόνο που αρκεί να κάνουμε είναι να βάλουμε είτε ατομικά είτε συλλογικά ένα λιθαράκι συμμετοχής, καθαρίζοντας ένα σχολείο, μία παιδική χαρά, ένα ελεύθερο δημόσιο χώρο. Πρέπει να υπάρχει η συμμετοχή και ως παράδειγμα στις νέες γενιές, ώστε να βλέπουν ότι αλληλέγγυοι μπορούμε όλοι μαζί να προχωρήσουμε.


Η αποκάλυψη της Κωνσταντίνας για τον Νότη | Iciao\nΗ αποκάλυψη της Κωνσταντίνας για τον Νότη\nΠοια ήταν τα προβλήματα σε συνεργασία που είχαν στο παρελθόν;\nΔημοσιεύθηκε: 17 Νοεμβρίου 2019 16:53\nΑρχική > Showbiz > Η αποκάλυψη της Κωνσταντίνας για τον Νότη\nΗ Κωνσταντίνα έχει στο χώρο τη φήμη του καλού παιδιού ενώ θεωρείται μία πετυχημένη τραγουδίστρια και ειδικά τα ντουέτα που έχει κάνει, έχουν αφήσει εποχή…\n«Ό,τι τραγούδι έχω κάνει σε ντουέτο, έγινε επιτυχία», εξομολογείται η Κωνσταντίνα στο «Πρωινό» και την Μαίρη Αρώνη. Οι αποκαλύψεις που κάνει στη συνέχεια, όμως, έχουν ιδιαίτερο ενδιαφέρον…\n«Μου έχει τύχει να κοπεί πρόγραμμά μου. Αλλά δεν σου λένε ότι θα σου κόψουν το πρόγραμμα, υπάρχουν άλλες δικαιολογίες. Βγήκαμε μαζί στην πρεμιέρα και τη δεύτερη μέρα κόπηκε. Έχει γίνει κι έχει γίνει με τον Σφακιανάκη… Αλλά εντάξει, εγώ συνέχισα κανονικά. Είχαμε ετοιμάσει ένα πολύ μεγάλο ποτ πουρί. Τα περισσότερα τραγούδια ήταν δικά μου γιατί έχω κάνει πολλά ντουέτα, αλλά ήταν και δικά του. Από τη δεύτερη μέρα είπε, δεν θυμάμαι τα λόγια, δεν νιώθω καλά και… το βγάζουμε», εκμυστηρεύεται η Κωνσταντίνα. «Για να μη γίνουν τσακωμοί είπα κι εγώ δεν πειράζει. Εκείνη τη χρονιά δεν είπα κανένα ντουέτο. Εννοείται ότι με πείραξε αλλά την έβγαλα τη σεζόν», καταλήγει η Κωνσταντίνα.


Ο Μπάμπης Τσέρτος επαναφέρει στο σήμερα, τραγούδια άλλων εποχών\nΤην Παρασκευή 7 & Σάββατο 8 Σεπτεμβρίου ο Μπάμπης Τσέρτος στο ΜΟΥΣΙΚΟ ΠΡΟΑΥΛΙΟ BADMINTON.\nΟ Μπάμπης Τσέρτος κατέχει περίοπτη θέση στο Ελληνικό τραγούδι.\nΕίναι ο ερμηνευτής που με τρόπο μοναδικό επαναφέρει στο σήμερα παλιότερα τραγούδια.\nΑντιλαμβάνεται την τέχνη του τραγουδιού, ως αποτέλεσμα μιας άκρως εκλεκτικής διεργασίας, χωρίς αισθητικές περιχαρακώσεις.\nΤο Ελληνικό τραγούδι για τον Μπάμπη Τσέρτο είναι ενιαίο κι αδιαίρετο. Αναγνωρίζει απλά τις μελωδίες και τους στίχους των τραγουδιών που υπερασπίζονται την υψηλή συγκίνηση. Και αυτά τα τραγούδια μπορεί να είναι της ανώνυμης παράδοσης ή συνθετών και στιχουργών όπως: Τούντας, Σουγιούλ, Αττίκ, Τσιτσάνης, Μπαγιαντέρας, Ξαρχάκος, Χαιρόπουλος, Ζαμπέτας, Χατζιδάκις, Μάλαμας, Παπαγιαννοπούλου, "Τσάντας", Γκάτσος, Παπαδόπουλος και πάρα πολλών άλλων.\nΜε μια άκρως ενδιαφέρουσα δισκογραφική διαδρομή που δεν πετάς τίποτε, ο Μπάμπης Τσέρτος έρχεται στο Μουσικό Προαύλιο του Badminton για να μας παρουσιάσει την ανθολόγησή της.\nΓενική είσοδος: 15€, φοιτητικό: 10€\n(Δεν περιλαμβάνεται ποτό, ούτε είναι υποχρεωτικό)


Ποτήρι Θερμός Διπλού Τοιχώματος με Καπάκι Σιλικόνης 400ml. - Bean & Herb\nSKU: GLASS30\tTags: eco friendly γυάλινο θερμός θερμός θερμός καφέ καφές καφετιέρα γαλλικού ποτήρια καφέ Τσάι\nΠοτήρι Θερμός Διπλού Τοιχώματος με Καπάκι Σιλικόνης 400ml. – Ιδανικό για καφέ, εσπρέσο ή πλήθος άλλων ζεστών και κρύων ποτών.\nΔώστε πρώτος μία αξιολόγηση “Ποτήρι Θερμός Διπλού Τοιχώματος με Καπάκι Σιλικόνης 400ml.” Ακύρωση απάντησης


Α-τυπος και υπογραμμός: Σιωπή! - Δημοκρατική της Ρόδου\nΣε «ελεύθερη πτώση» εξακολουθεί να βρίσκεται η κρουαζιέρα στην Ελλάδα\nΜε νέες γεωτρήσεις προσπαθεί η ΔΕΥΑΡ να λύσει το πρόβλημα νερού\nΣε κυκλοφορία νόμισμα αφιερωμένο στη Ρόδο\n5 υποθέσεις βιασμών με 6 κατηγορούμενους στο εδώλιο του Μικτού Ορκωτού Δικαστηρίου της Ρόδου\n42χρονος οδηγός παραπέμφθηκε σε δίκη για κατοχή υλικού παιδικής πορνογραφίας\nΙδιοκτήτης ξενοδοχειακής εταιρείας κατηγορείται για απάτη εις βάρος του Δημοσίου\nΑ-τυπος και υπογραμμός: Σιωπή!\n4 Φεβρουαρίου 2018 8:27 πμ | Μαίρη Φώτη\nΟι υποχρεώσεις των πολιτών απέναντι στο κράτος, απέναντι στην πολιτεία είναι πολλές. Ουκ έστιν αριθμός. Εχουμε αναρωτηθεί όμως ποτέ ποιες είναι αντίστοιχα οι υποχρεώσεις του κράτους απέναντι στον πολίτη; Πού πάνε τα χρήματα που πέφτουν στο μεγάλο ταμείο από την ληστρική μας φορολόγηση; Για ποια ανταποδοτικότητα μιλάμε, για ποιες παροχές;\nΟ πολίτης μόνον πληρώνει. Εχει βάλει συνέταιρο την εφορία στη δουλειά του, στο νοικοκυριό του, στην τσέπη του, και τα τελευταία χρόνια παρακολουθούμε μια άνευ προηγουμένου αφαίμαξη (πενιχρών) εισοδημάτων που προκαλεί ίλιγγο.\nΤα χρήματα αυτά πάνε σε ένα βαρέλι που δεν έχει πάτο. Υπέρ πίστεως και πατρίδος, που λένε. Δεν θα έπρεπε μέρος αυτών των χρημάτων να επιστρέφει στους πολίτες, ως παροχή υπηρεσιών, ως υποδομές…; Εκτός κι αν το κράτος έχει μόνον το ρόλο του νταβατζή, οπότε θα πρέπει να μιλήσουμε σε διαφορετική βάση.\nΌταν το κράτος ζητά συνέπεια από τους πολίτες στις εισφορές τους, δεν θα πρέπει να είναι και το κράτος συνεπές στις υποχρεώσεις του;\nΌταν αρμέγεις συνεχώς και αδιαλείπτως την αγελάδα, θα πρέπει να την φροντίζεις για να εξακολουθήσει να παράγει γάλα και για να μην ψοφήσει προ της ώρας της. Απλά τα πράγματα. Ή τουλάχιστον θα έπρεπε να είναι απλά.\nΣτην Ελλάδα του 2018 πρέπει να παρακαλά γονατιστός και να φιλά κατουρημένες ποδιές o δήμαρχος ενός νησιού για να έχει γιατρό, για να νιώθουν οι ακρίτες ασφαλείς, για να μπορούν να συνταγογραφήσουν τα φάρμακά τους, για να μπορούν να αρρωστήσουν, για να μπορούν να ταξιδέψουν… Ενας δήμαρχος πρέπει να γίνει ικέτης για να τολμήσει ψελλίσει στους άρχοντες ότι θέλει γιατρό, ή δάσκαλο ή καλύτερες συγκοινωνίες. Ισες ευκαιρίες δηλαδή.\nΜια χώρα που δεν σέβεται και δεν κατανοεί τις ανάγκες των πολιτών της, είναι μια χαμένη χώρα, είναι μια χαμένη υπόθεση. Κι αν δεν μπορεί να γίνει αντιληπτό ότι τα νησιά δεν πρέπει να ξεμένουν από γιατρούς, να βράσω και τις περισπούδαστες αναλύσεις για την νησιωτικότητα και το μεταφορικό ισοδύναμο που θα “εξισορροπήσει” τις απώλειες του μειωμένου ΦΠΑ. Νισάφι!\nΤόσα χρόνια βλέπουμε τους υπουργούς, τους γραμματείς, τους φαρισαίους να περνούν από τούτον εδώ τον τόπο και να επαναλαμβάνουν τα ίδια και τα ίδια. Βαρεθήκαμε να τους ακούμε να λένε το ίδιο ποίημα. Δεν έχει γούστο πια, δεν τους πιστεύουμε και στην τελική δεν μας πείθουν.\nΘα τους δούμε πάλι στην 7η του Μάρτη για τις επετειακές εκδηλώσεις, να μας πουν χιλιοειπωμένα κλισέ περί υψηλού φρονήματος, περί νησιωτικότητας, περί ακριτών που φυλούν Θερμοπύλες και να ΄χαμε να λέγαμε… Θα επιστρέψουν στην πρωτεύουσα και στην ασφάλειά τους, κι εμείς θα μείνουμε πίσω περιμένοντας να δώσει ο Θεός να δούμε κάποια υπόσχεση να γίνεται πράξη.\nΑν δεν έχουν τίποτα σημαντικό να μας πουν, αν δεν μπορούν να ζητήσουν μια συγγνώμη για την ταλαιπωρία στην οποία μας υποβάλλουν χρόνια τώρα, ας κρατήσουν χαμηλά το κεφάλι και το στόμα κλειστό. Εχουν γνώση πλέον οι φύλακες…


EL - Θέμα χρόνου η απαγόρευση κυκλοφορίας: Μαζικά φεύγουν οι Αθηναίοι για την επαρχία - Ουρές στα διόδια Ελευσίνας (ΒΙΝΤΕΟ)\nΑποκαρδιωτικές εικόνες που φέρνουν πιο κοντά το πλέον σκληρό μέτρο της απαγόρευσης κυκλοφορίας.\nΜαζικά εγκαταλείπουν την πρωτεύουσα χιλιάδες Αθηναίοι παρά τις συστάσεις περί αντιθέτου τόσο από τους ειδικούς όσο και από τον ίδιο τον πρωθυπουργό.\nΣε εικόνες που παραπέμπουν περισσότερο σε «απόδραση τριημέρου», ουρές σχηματίζονται τις τελευταίες ώρες στα διόδια της Ελευσίνας.\nΧιλιάδες Αθηναίοι κατευθύνονται οδικώς προς την Πελοπόννησο και την Δυτική Ελλάδα, εκμεταλλευόμενοι τόσο τις καλές καιρικές συνθήκες όσο και το κλείσιμο των περισσοτέρων επιχειρήσεων λόγω κορωνοϊού.\nΤο «Μένουμε Σπίτι» κάνει «φτερά» και μετατρέπεται σε….«Πηγαίνουμε Διακοπές».\nΑυτή είναι η γενική αίσθηση που δημιουργείται τις τελευταίες μέρες, αφού κάτοικοι των μεγαλουπόλεων ταξιδεύουν μαζικά στην επαρχία, θέτοντας σε δεύτερη μοίρα την δημόσια υγεία.\nΌπως θα δείτε στο παρακάτω ρεπορτάζ η κίνηση στα διόδια της Ελευσίνας είναι σχετικά αυξημένη, γεγονός που δεν δικαιολογείται σε καμία περίπτωση καθώς υπάρχουν αυστηρές συστάσεις να μην ταξιδέψει κανείς προς την επαρχία.\nΟλόκληρες οικογένειες με παιδιά και ανθρώπους κάθε ηλικίας επιχειρούν να «αποδράσουν» από την πρωτεύουσα μη νοιαζόμενοι για το αν τυχόν άθελά τους μεταφέρουν τον κορωνοϊό στα χωριά της επαρχίας.\nΘυμίζουμε πως σαφής προϋπόθεση για να μην ληφθεί το ακραίο μέτρο της καθολικής απαγόρευσης κυκλοφορίας είναι μέσα στο Σαββατοκύριακο οι πολίτες να μείνουν στα σπίτια τους, κάτι που τονίστηκε χθες το απόγευμα ακόμη και από τον Κυριάκο Μητσοτάκη.\nΜέχρι στιγμής πάντως η αψυχολόγητη συμπεριφορά της μάζας με εικόνες σαν και αυτές που είδαμε στο παραπάνω βίντεο μας οδηγούν με μαθηματική ακρίβεια στο «σφράγισμα» των πόλεων με ασφυκτικές απαγορεύσεις κυκλοφορίας.\nPrevΠροηγούμενο ΆρθροΗ κυβέρνηση στέλνει πλοίο στην Ιταλία για να παραλάβει τους Έλληνες που έχουν εγκλωβιστεί\nΕπόμενο ΆρθροΟ κορωνοϊός «χτύπησε» και τη NASANext


ΚΑΕ Παναθηναϊκός – SportSite.gr\nHome / Tag Archives: ΚΑΕ Παναθηναϊκός\nTag Archives: ΚΑΕ Παναθηναϊκός\n“Σχέδιο αποδράσης” για τους Αιωνίους\nAndreas Chondros 2 Δεκεμβρίου 2016\tΑ1 Ανδρών, Ευρώπη, Μπάσκετ Leave a comment 148 Views\nΕκτός έδρας μάχες για Ολυμπιακό και Παναθηναϊκό Superfoods απόψε στη Euroleague. Στην προσφάτως αφιλόξενη (ήττα από την Γαλατά) Τουρκία βρίσκεται ο Ολυμπιακός. Επιστρέφει στο “Palau Blaugrana” ο Τσάβι Πασκουάλ.\nΉρθε ο Γκάμπριελ\nAndreas Chondros 24 Νοεμβρίου 2016\tΑ1 Ανδρών, Μπάσκετ Leave a comment 241 Views\nΠάτησε ελληνικό έδαφος ο Κένι Γκάμπριελ ο οποίος θα αποτελέσει τον παίκτη που θα καλύψει το κενό του Τζέιμς Γκιστ στον Παναθηναϊκό.\nΦτάνει Αθήνα για Παναθηναϊκό ο Κένι Γκάμπριελ\nAndreas Chondros 24 Νοεμβρίου 2016\tΧωρίς κατηγορία Leave a comment 215 Views\nΤο μεσημέρι (11:55) αναμένεται στην Αθήνα ο Κένι Γκάμπριελ για να υπογράψει και να ενσωματωθεί στις προπονήσεις του Παναθηναϊκού.\nAndreas Chondros 23 Νοεμβρίου 2016\tΑ1 Ανδρών, Μπάσκετ Leave a comment 332 Views\nAndreas Chondros 22 Νοεμβρίου 2016\tΑ1 Ανδρών, Μπάσκετ Leave a comment 345 Views\nVassilis Batzis 6 Ιουλίου 2016\tΑ1 Ανδρών, Μπάσκετ Leave a comment 594 Views\nΠώς συνδέονται οι δύο παίκτες για τη στελέχωση του ρόστερ του Παναθηναϊκού ενόψει της νέας σεζόν. Τα δύο πλάνα που υπάρχουν. Η απάντηση του Γιάννη Μπουρούση στην πρόταση του Παναθηναϊκού συνεχίζει να κρίνει τα… πάντα στην ομάδα, για το πώς θα στελεχωθούν τα υπόλοιπα κομμάτια του «παζλ». Στο τριφύλλι, λοιπόν, περιμένουν να δουν το τι μέλλει γενέσθαι με τον Έλληνα ...


To στίγμα: ΘΕΣΣΑΛΟΝΙΚΗ: Μέλη του ΣΔΟΕ, δημοσιογράφος και αστυνομικοί σε επικίνδυνη συμμορία!\nΘΕΣΣΑΛΟΝΙΚΗ: Μέλη του ΣΔΟΕ, δημοσιογράφος και αστυνομικοί σε επικίνδυνη συμμορία!\nΤα στοιχεία σοκάρουν, καθώς μέχρι στιγμής έχουν συλληφθεί ....47 συνολικά άτομα, ανάμεσα τους και ανώτερο στέλεχος του Σ.Δ.Ο.Ε Θεσσαλονίκης!\nΣτους συλληφθέντες επίσης, ανήκουν ένας γνωστός δημοσιογράφος της Βορείου Ελλάδος, ένας αστυνομικός, δικηγόροι, τραπεζικά στελέχη, και εφοριακός υπάλληλος.\nΔυο ακόμα αστυνομικοί κατηγορούνται στη δικογραφία, για παθητική δωροδοκία και παράβαση καθήκοντος.\nΤα παραπάνω άτομα, άρπαζαν εκβιαστικά χρήματα, ώστε να παρέχουν «προστασία» σε μεγάλο αριθμό ιδιοκτητών καταστημάτων σε Θεσσαλονίκη και Χαλκιδική, από τους οποίους και έπαιρναν πολύ μεγάλα χρηματικά ποσά.\nΚαι οι 4 εγκληματικές οργανώσεις, ήταν μπλεγμένες σε υποθέσεις τοκογλυφίας, καθώς απαιτούσαν εκβιαστικά την καταβολή παράνομων τόκων, από ιδιώτες, στους οποίους παρείχαν διάφορα χρηματικά ποσά, ως δάνεια με υπέρμετρους τοκογλυφικούς όρους.\nΤέλος, κατηγορούνται και για μεγάλο αριθμό υποθέσεων απάτης.Τα παράνομα χρηματικά ποσά που αποκόμιζαν από τις παραπάνω δραστηριότητες, τα νομιμοποιούσαν παράνομα, μέσω κερδισμένων δελτίων του ΟΠΑΠ που εξασφάλιζαν, έναντι χρηματικής αμοιβής.\nΣοκαριστικό είναι πως από τις παραπάνω εγκληματικές πράξεις των 4 συμμοριών, το Ελληνικό Δημόσιο στερήθηκε έσοδα δεκάδων εκατομμυρίων ευρώ!\nΗ επιχείρηση βρίσκεται σε εξέλιξη, ενώ η Διεύθυνση Ασφάλειας Θεσσαλονίκης συνεχίζει τις έρευνες σε σπίτια, διαμερίσματα και άλλους χώρους, σε περιοχές της Θεσσαλονίκης, της Χαλκιδικής και των Σερρών.\nΕπίσης, συνεχίζονται και οι προσαγωγές ατόμων, προκειμένου να διερευνηθεί η συμμετοχή τους στις δραστηριότητες των εγκληματικών οργανώσεων.